open-index/open-wikipedia-markdown huggingface dataset:
ಪ್ರತಾಪ್ ಸಿಂಹ

**ಪ್ರತಾಪ್ ಸಿಂಹ** ಕನ್ನಡದ ಜನಪ್ರಿಯ ಅಂಕಣಕಾರರು ಹಾಗೂ ಪತ್ರಿಕೋದ್ಯಮಿ. ಸಕಲೇಶಪುರದಲ್ಲಿ ಜನಿಸಿರುವ ಇವರು ತಮ್ಮ ಪದವಿ ಪುರ್ವ ಶಿಕ್ಷಣವನ್ನು ಚಿಕ್ಕಮಗಳೂರುನಲ್ಲಿ ಮುಗಿಸಿ, ದಕ್ಷಿಣ ಕನ್ನಡ ಜಿಲ್ಲೆಯ ಉಜಿರೆಯಲ್ಲಿರುವ ಎಸ್ ಡಿ ಎಮ್ ಕಾಲೇಜಿನಿಂದ ಮನಃಶಾಸ್ತ್ರ ಹಾಗೂ ಪತ್ರಿಕೋದ್ಯಮದಲ್ಲಿ ಪದವಿಯನ್ನು ಪಡೆದಿದ್ದಾರೆ. ಎಂಸಿಜೆ ಮಂಗಳೂರಿನಿಂದ ಪತ್ರಿಕೋದ್ಯಮದಲ್ಲಿ ಸ್ನಾತ್ತಕೋತ್ತರ ಪದವಿ ಹಾಗೂ ಎಮ್ ಐ ಸಿ ಇ ಮಂಗಳೂರಿಂದ ಕಂಪ್ಯೂಟರ್ ಅಪ್ಲಿಕೇಷನ್ ಡಿಪ್ಲೋಮಾ ಮಾಡಿದ್ದರೆ. ವಿಜಯಕರ್ನಾಟಕ ಪತ್ರಿಕೆಯಲ್ಲಿ ಬರೆಯುತ್ತಿದ್ದ **ಬೆತ್ತಲೆ ಜಗತ್ತು** ಅಂಕಣದಿಂದ ಜನಪ್ರಿಯರಾದ ಇವರು ಅನಂತರ ಕನ್ನಡಪ್ರಭ ಪತ್ರಿಕೆಯಲ್ಲಿ ಸುದ್ದಿ ಸಂಪಾದಕರಾಗಿ ಕಾರ್ಯ ನಿರ್ವಹಿಸಿದರು ಮತ್ತು 'ಬೆತ್ತಲೆ ಪ್ರಪಂಚ' ಅಂಕಣ ಬರೆಯುತ್ತಿದ್ದರು. ಕರ್ನಾಟಕ ರಾಜ್ಯಸಕಾ೯ರ ನೀಡುವ ರಾಜ್ಯೋತ್ಸವ ಪ್ರಶಸ್ತಿಯನ್ನು ಪಡೆದಿದ್ದಾ ರೆ. ೨೦೧೪ರಲ್ಲಿ ನಡೆದ ಲೋಕಸಭಾ ಚುನಾವಣೆಯಲ್ಲಿ ಮೈಸೂರು ಲೋಕಸಭಾ ಕ್ಷೇತ್ರದಿಂದ ಭಾರತೀಯ ಜನತಾ ಪಕ್ಷದ ಅಭ್ಯರ್ಥಿಯಾಗಿ ಸ್ಪರ್ಧಿಸಿ ಕಾಂಗ್ರೆಸ್ ಅಭ್ಯರ್ಥಿಯನ್ನು ಸೋಲಿಸಿ ಆಯ್ಕೆಯಾದರು.
## ಕೃತಿಗಳು
### ಅಂಕಣ ಬರಹಗಳ ಸಂಗ್ರಹ
* ಬೆತ್ತಲೆ ಜಗತ್ತು - ೧೪ ಪುಸ್ತಕಗಳು (ಅಂಕಣ ಬರಹಗಳ ಸಂಗ್ರಹ)
* ನರೇಂದ್ರ ಮೋದಿ; ಯಾರೂ  ತುಳಿಯದ ಹಾದಿ.
* ಟಿಪ್ಪುಸುಲ್ತಾನ:  ಸ್ವಾತಂತ್ರವೀರನಾ?
* ನೇತಾಜಿ: ಚಲೋ ದಿಲ್ಲಿ ಎಂದು ಹೋದರೆಲ್ಲಿ?.
* ಮೈನಿಂಗ್ ಮಾಫಿಯಾ
*ಮೋದಿ ಮುಸ್ಲಿಂ ವಿರೋಧಿಯೇ?

## ಪ್ರಶಸ್ತಿಗಳು
* ೨೦೦೫ ರಲ್ಲಿ  ಶಿವಮೊಗ್ಗದ ಶ್ರೀಗಂಧ  ಚಾರಿಟೆಬಲ್ ಟ್ರಸ್ಟ್ನ ಪ್ರತಿಭಾನ್ವಿತ  ಯುವ  ಪತ್ರಕರ್ತ ಪುರಸ್ಕಾರ ಹಾಗೂ ಪೇಜಾವರ ಶ್ರೀಗಳಿಂದ ಸನ್ಮಾನ.
* ೨೦೦೮ ರಲ್ಲಿ  ಅಂಕಣ ಬರಹಕ್ಕಾಗಿ (ಬೆತ್ತಲೆ ಜಗತ್ತು) ನೀಡಿದ ಮೊಟ್ಟಮೊದಲ ಆರ್ಯಭಟ ಪ್ರಶಸ್ತಿ.
* ೨೦೧೧ ರಲ್ಲಿ  ಪತ್ರಿಕೋದ್ಯಮಕ್ಕಾಗಿ ಪ್ರತಿಷ್ಠಿತ ರಾಜ್ಯೋತ್ಸವ ಪ್ರಶಸ್ತಿ.ಈ ಪ್ರಶಸ್ತಿ ಪಡೆದ ಅತ್ಯಂತ ಕಿರಿಯ ಪತ್ರಕರ್ತ ಎಂಬ ಹೆಗ್ಗಳಿಕೆ.
* ೨೦೦೯ ರಲ್ಲಿ  ಮಿಥಿಕ್ ಸೊಸೈಟಿ ಪ್ರಶಸ್ತಿ

ವರ್ಗ:ಪತ್ರಿಕೋದ್ಯಮಿಗಳು
ವರ್ಗ:ರಾಜಕಾರಣಿಗಳುವರ್ಗ:ಕರ್ನಾಟಕ ರಾಜಕಾರಣಿಗಳು
ಕೋಕಿಲ ಮೋಹನ್

**ಕೋಕಿಲ ಮೋಹನ್** ಎಂದೇ ಖ್ಯಾತರಾಗಿರುವ ಮೋಹನ್ ರಾವ್ ಕನ್ನಡ,ತಮಿಳು ಮತ್ತು ಮಲಯಾಳಂ ಭಾಷೆಯ ಚಲನಚಿತ್ರನದ ನಟ. ಇವರಿಗೆ ಉತ್ತಮ ನಟನೆಗಾಗಿ ೧೯೮೨ರಲ್ಲಿ ತಮಿಳು ಚಿತ್ರ *ಪಾಯನಂಗಳ್ ಮುಡಿವತ್ತಿಲೈ*ಗಾಗಿ ಫಿಲಂ‍ ಫೇರ್ ಪ್ರಶಸ್ತಿ ದೊರೆತಿದೆ
.ಇವರ ಪ್ರಥಮ ಚಿತ್ರದ ಹೆಸರು ಕೋಕಿಲ ಎಂದು ಇದ್ದುದರಿಂದ ಕೋಕಿಲ ಮೋಹನ್ ಎಂದೇ ಪ್ರಸಿದ್ಧರಾಗಿದ್ದಾರೆ..
## ಉಲ್ಲೇಖಗಳು
ವರ್ಗ:ಚಲನಚಿತ್ರ ನಟರು
ಕೆರೆ ತೊಣ್ಣೂರು

ತೊಂಡನೂರು -ಕೆರೆ ತೋಣ್ಣೂರು ಎಂದೇ ಪ್ರಸಿದ್ದಿಯಾಗಿದೆ. ಪಾಂಡವಪುರ ತಾಲೂಕು, ಮಂಡ್ಯ ಜಿಲ್ಲೆ ಮೇಲುಕೋಟೆ (ತಿರುನಾರಯಣಪುರ)ದ ಸಮೀಪವಿದೆ, ಈ ಕಣ್ ಮನ ಸೂರೆಗೊಳ್ಳುವ ಒಂದು ಐತಿಹಾಸಿಕ ಪ್ರವಾಸಿ ತಾಣ ೧೧ ನೆ ಶತಮಾನದಲ್ಲಿ ತಮಿಳು ನಾಡಿನ ಕ್ರಿಮಿಕಾಂತ ನೆಂಬ ಕ್ರೂರ ರಾಜ ಅದ್ವೈತ ಪ್ರಚಾರಕರಿಗೆ ತೊಂದರೆ ಕೊಡುತ್ತಿದ್ದ, ಅದನ್ನು ಕಂಡು ಮನನೊಂದ ರಾಮಾನುಜಾಚಾರ್ಯರು, ತೊಂಡನೂರಿನ ಇನ್ನೊಬ್ಬ ಆಚಾರ್ಯರ ಕೋರಿಕೆಯ ಮೇರೆಗೆ ಇಲ್ಲಿಗೆ ಬಂದು ನೆಲಸಿದರು ಎನ್ನಲಾಗಿದೆ. ಆ ಪ್ರಾಂತ್ಯವನ್ನು ಆಳುತ್ತಿದ್ದ ಬಿಟ್ಟಿರಾಜನ ಮಗಳಿಗೆ ವಿಚಿತ್ರ ಖಾಯಿಲೆಯೊಂದು ಭಾದಿಸುತ್ತಿತ್ತು, ಬಿಟ್ಟಿರಾಜನು ಎಲ್ಲಾ ವೈದ್ಯರಿಗೆ ಹಾಗು ಜೈನ ಪಂಡಿತರಬಳಿ ಹೋಗಿ ತನ್ನ ಮಗಳ ಖಾಯಿಲೆವಾಸಿ ಮಾಡುವಂತೆ ಬೇಡುತ್ತಿದ್ದ, ಆ ವೇಳೆಗೆ ರಾಮಾನುಜಾಚಾರ್ಯರ ಪವಾಡಗಳ ಬಗ್ಗೆ ಕೆಲವರು ಆಡುತ್ತಿದ ಮಾತುಗಳನ್ನು ಆಲಿಸಿದ ರಾಜನು ತನ್ನ ಮಗಳನ್ನು ಕರೆದುಕೊಂಡು ರಾಮಾನುಜಾಚಾರ್ಯರ ಬಳಿ ಬಂದು ತನ್ನ ಕಷ್ಟ ಹೇಳಿಕೊಂಡ. ಆಗ ಯತಿಗಳು ಒಮ್ಮೆ ರಾಜನ ಮಗಳ ಕಡೆ ನಗುತ್ತಾ ನೋಡಿದರು. ಕ್ಷಣರ್ದದಲ್ಲೇ ಆಕೆಯನ್ನು ಭಾದಿಸುತ್ತಿದ್ದ ರೋಗ ಮಂಗಮಾಯವಾಗಿತು. ಬಿಟ್ಟಿರಾಜನು ಇದರಿಂದ ಬಹಳ ಸಂತೋಷಗೊಂಡು ಅಂದಿನಿಂದ ರಾಮಾನುಜಾಚಾರ್ಯರ ಭಕ್ತನಾದ ವೈಷ್ಣವ ಧರ್ಮದ ಪ್ರಚಾರಕನಾದ ಹಾಗು ವಿಷ್ಣುವರ್ಧನನೆಂದು ಪ್ರಸಿದ್ದಿಯಾದ.ನಂತರದ ದಿನಗಳಲ್ಲಿ ಆಚಾರ್ಯರು ತಿರುನಾರಾಯಣ (ಮೇಲುಕೋಟೆ ),ನಂಬಿ ನಾರಾಯಣ( ತೊಂಡನೂರು),ಕೀರ್ತಿನಾರಾಯಣ (ತಲಕಾಡು) ವಿಜಯ ನಾರಾಯಣ (ಬೇಲೂರು) ವೀರ ನಾರಾಯಣ (ಗದಗ) ಇಲ್ಲಿ ಪಂಚ ನಾರಾಯಣರನ್ನು ಪ್ರತಿಸ್ಥಾಪಿಸಿದರು ಎನ್ನ ಲಾಗಿದೆ. ಒಮ್ಮೆ ರಾಮಾನುಜಾಚಾರ್ಯರು ದೇವರ ಪೂಜೆ ಮಾಡುತ್ತಿದ್ದ ಸಮಯದಲ್ಲಿ ಸಾವಿರ ಜನ ಜೈನಪಂಡಿತರು ಆಗಮಿಸಿದರು, ಆಸಮಯದಲ್ಲಿ ಆಚಾರ್ಯರು ಪೂಜೆಮಾಡುತ್ತಿದ್ದ ಮಂದಿರದ ಬಳಿ ಒಂದು ಬಿಳಿ ವಸ್ತ್ರವನ್ನು ಅಡ್ಡವಾಗಿ ಬಿಡಲಾಗಿತ್ತು, ಆಚಾರ್ಯರನ್ನು ಅವಮಾನ ಮಾಡಲೆಂದು ಬಂದಿದ್ದ ಸಾವಿರ ಮಂದಿ ಒಟ್ಟಿಗೆ ಪ್ರಶ್ನೆಗಳ ಸುರಿಮಳೆ ಆರಂಭಿಸಿದರು. ಆಗ ಆ ಬಿಳಿವಸ್ಥ್ರದ ಹಿಂಬದಿಯಿಂದ ಸಾವಿರಜನಕೇಳುತ್ತಿದ್ದ ಪ್ರಶ್ನೆಗಳಿಗೆ ಏಕಕಾಲಕ್ಕೆ ಉತ್ತರ ಬರುತ್ತಿತ್ತು, ಆಶ್ಚರ್ಯದಿಂದ ಆ ಬಿಳಿ ವಸ್ತ್ರ ಸರಿಸಿ ನೋಡಲಾಗಿ ಸಾವಿರ ಹೆಡೆಯ ಆದಿಶೇಷ ಉತ್ತರ ನೀಡುತ್ತಿದ್ದ.ಆ ಸಾವಿರ ಮಂದಿಗೆ ತಮ್ಮ ತಪ್ಪಿನ ಅರಿವಾಗಿ ಕ್ಷಮೆಯಾಚಿಸಿ ಅಂದಿನಿಂದ ಅವರ ಭಕ್ತರಾದರು ಯೆನ್ನಲಾಗುತ್ತೆ..ಇಲ್ಲಿ ಮಂತ್ರಧoಡ ಸಹಿತನಾಗಿ ಯೋಗಾನರಸಿಂಹ, ಯಾದವನಾಯಕಿ, ಪ್ರಹ್ಲಾದರ ಮೂರ್ತಿಯಿದೆ, ಬರುವ ಭಕ್ತರತಲೆಯಮೇಲೆ ಈ ಮಂತ್ರಧoಡವನ್ನು ಇರಿಸಲಾಗುತ್ತೆ ಇದರಿಂದ ದುಷ್ಟ ಶಕ್ತಿಗಳ ಕಾಟ, ಶಂಕೆ ದೂರವಾಗುತ್ತೆ ಅನ್ನುತಾರೆ.

ವರ್ಗ:ಮಂಡ್ಯ ಜಿಲ್ಲೆ
ಲಕ್ಷೀಸಾಗರ

ಇದು ಒಂದು ದೊಡ್ಡ ಗ್ರಾಮವಾಗಿದ್ದು ಪಾಂಡವಪುರ ತಾ|| ನಲ್ಲಿದೆ ಯಜಮಾನ್ ಕುಳ್ಳೇಗೌಡರು ಈ ಊರಿನಿಂದ ಪ್ರಜಾಪ್ರತಿನಿಧಿ ಸಭೆಗೆ ಪ್ರತಿನಿಧಿಯಾಗಿದ್ದರು.ಮಂಡ್ಯ

ವರ್ಗ:ಮಂಡ್ಯ ಜಿಲ್ಲೆ
ಆರ್.ವಿ.ಹೆಗಡೆ

**ಆರ್.ವಿ.ಹೆಗಡೆ** (ರಾಮಚಂದ್ರ ವಿಶ್ವೇಶ್ವರ ಹೆಗಡೆ) ಮೂಲತಃ ಸಿದ್ದಾಪುರ ತಾಲುಕಿನ, ಅಳವಳ್ಳಿ ಗ್ರಾಮದ ಆಯುರ್ವೇದ ವೈದ್ಯರಾಗಿದ್ದು, ಸಾಗರದಲ್ಲಿ ನೆಲೆಸಿದ್ದಾರೆ.

## ಹಿನ್ನೆಲೆ  
ರಾಮಚಂದ್ರ ವಿ ಹೆಗಡೆ ಅವರು ಮೂಲತಃ ಸಿದ್ದಾಪುರ ತಾಲುಕಿನ,ಅಳವಳ್ಳಿ ಗ್ರಾಮದವರು, ಹವ್ಯಕ ಬ್ರಾಹ್ಮಣರ ಕುಟುಂದಲ್ಲಿ ತಾಯಿ ಶಕುಂತಲ ವಿ ಹೆಗಡೆ ಹಾಗು ತಂದೆ ವಿಶ್ವೇಶರ ವಿ ಹೆಗಡೆ ಅವರ ಪ್ರಥಮ ಮಗನಾಗಿ ಜನಿಸಿದರು. ಕೃಷಿಕ ಕುಟುಂಬದಿಂದ ಬಂದ ಇವರು ೧೯೮೩ರಲ್ಲಿ ವಿಜಯ ಕೆಮಿಕಲ್ಸ್‌ನ್ನು ಸ್ಥಾಪಿಸಿ, ೧೯೯೬ರಲ್ಲಿ ಮಕ್ಕಳ ವಿದ್ಯಾಭ್ಯಾಸಕ್ಕಾಗಿ ಸಾಗರಕ್ಕೆ ಬಂದು ನೆಲೆಸಿದರು.

## ವೈದ್ಯಕೀಯ ಹಿನ್ನೆಲೆ 
ರಾಜವೈದ್ಯ ಮನೆತನಕ್ಕೆ ಸೇರಿದ ಇವರಿಗೆ, ಆಯುರ್ವೇದವು ರಕ್ತಗತವಾಗಿ ಬಂದಂತದ್ದು. ಉತ್ತರ ಕರ್ನಾಟಕ ಜಿಲ್ಲೆಯ, ಸಿದ್ದಾಪುರ ತಾಲುಕಿನ ಬಿಳಗಿ ರಾಜರ ಆಸ್ಥಾನದಲ್ಲಿ ರಾಜವೈದ್ಯರಾಗಿದ್ದ ಇವರ ಹಿರಿಯರ ಕಾಲದಿಂದ, ಅವಿಚಿನ್ನವಾಗಿ ಇವರ ಮುತ್ತಾತ ಮೂಡ್ಲಯ್ಯ ಹೆಗಡೆ, ಇವರ ತಾತ ರಾಮಕೃಷ್ಣ ಹೆಗಡೆ, ಹಾಗು ತಂದೆ ವಿಶ್ವೇಶ್ವರ ಹೆಗಡೆ ಅವರಿಂದ ಆಯುರ್ವೇದವು ಹರಿದುಬಂದು ಈಗ ಇವರಿಂದ ಸಾಮಜಕ್ಕೆ ಉತ್ತಮ ಕೊಡುಗೆಯನ್ನು ನೀಡಿದೆ. ಇವರ ಹಿರಿಯರ ಆಯುರ್ವೇದ ಪಾಂಡಿತ್ಯವನ್ನು ಮೆಚ್ಚಿ ಹಾಗು ಇವರು ಸೇವೆಯನ್ನು ಮೆಚ್ಚಿ ೧೯೪೨ ರಲ್ಲಿ ಇದ್ದ ಸರ್ಕಾರವು ೫೨ ಎಕರೆ ಜಾಗವನ್ನು  ವನಸ್ಪತಿಗಳನ್ನು ಬೆಳೆಯಲು ಬಳುವಳಿಯಾಗಿ ನೀಡಿತು.

## ನಿರ್ಮಲ ಇಂಡಸ್ಟ್ರಿ 
೨೦೦೦ನೇ ಇಸುವಿಯಲ್ಲಿ  ಹೆಗಡೆಯವರು ಈ ಸಂಸ್ಥೆಯನ್ನು ಸ್ಥಾಪಿಸಿದರು. ಸಮಾಜಸೇವೆಗಾಗಿಯೇ ಸ್ಥಾಪಿಸಲ್ಪಟ್ಟ ಈ ಸಂಸ್ಥೆಯು ನಂತರ "**ಹೆಗಡೆ ಆಯುರ್ವೇದಿಕ್**" ಎಂಬ ನಾಮಧೇಯ ವನ್ನು ಹೊತ್ತಿತು

## ಕೊಡುಗೆ 
ಹೆಗಡೆ ಅವರು ಸಮಾಜಕ್ಕೆ ಕೊಟ್ಟ ಕೊಡುಗೆಗಳು ಅಪಾರ,ಹೆಗಡೆ ಅವರ ಚಿಕಿತ್ಸಾಪದ್ದತಿಯೆ ವಿಶೇಷವಾದದ್ದು,ಅಲ್ಲದೆ, ಇವರ ಉಚಿತ ಸೇವೆಯು ಇದೆ,ಸುಮಾರು ೧೦-೧೨ ಮಹಾ ಖಾಯಿಲೆಗೆ ಉಚಿತ ಔಷಧವನ್ನು ನೀಡುತ್ತಾರೆ. ಇವರಿನ್ನು ಕಾಣಲು ಬೇರೆ ಬೇರೆ ರಾಷ್ಟ್ರ ಗಳಿಂದ, ಬೇರೆ ಬೇರೆ ರಾಜ್ಯಗಳಿಂದ, ಜನರು ಬರುತ್ತಾರೆ. 

೨೦೧೧ನೇ ಇಸುವಿಯಲ್ಲಿ "ಶಿಲಾಂಕುಶ" ಮೂತ್ರಪಿಂಡದ ಕಲ್ಲುಗಳಿಗೆ ಉತ್ತಮವಾದ ಔಷಧವನ್ನು ಕಂಡುಹಿಡಿಯಿತು.

ವರ್ಗ:ಆಯುರ್ವೇದ ವೈದ್ಯ
ಆಂದ್ರ ಪ್ರದೇಶ ರಾಜ್ಯ ಕೇಂದ್ರ ಗ್ರಂಥಾಲಯ, ಹೈದರಾಬಾದ್

ರಾಜ್ಯ ಕೇಂದ್ರ ಗ್ರಂಥಾಲಯ, ಹೈದರಾಬಾದ ಇದು ಸಾರ್ವಜನಿಕ ಗ್ರಂಥಾಲಯ. ಈ ಕಟ್ಟಡವನ್ನು ೧೮೯೧ರಲ್ಲಿ ನವಾಬ್ ಇಮಾದ್-ಉಲ್-ಮುಲ್ಕ ಎಂಬುವರು ಕಟ್ಟಿಸಿದರು. ಇದನ್ನು ಮೊದಲು ಅಸಾಫಿಯ ಗ್ರಂಥಾಲಯವೆಂದು ಕರೆಯುತ್ತಿದ್ದರು. 
ಈ ಗ್ರಂಥಾಲಯವು ಅಫ್ಜಲ್ ಗಂಜಿನಲ್ಲಿ ಮೂಸಿ ನದಿಯ ದಡದಲ್ಲಿದೆ. ಇದರಲ್ಲಿ ೫೦೦,೦೦೦ ಪುಸ್ತಕಗಳು, ವೃತ್ತ ಪತ್ರಿಕೆಗಳು ಹಾಗು ವಿಶಿಷ್ಟವಾದ ತಾಳೆಗರಿಯ ಸಂಗ್ರಹ ಇದೆ.
## ಪುಸ್ತಕಗಳ ಸಂಖ್ಯೆ
೧ನೇ ಏಪ್ರಿಲ್ ೨೦೦೪ ರ ವರೆಗೆ ಇದ್ದ ೪,೪೧,೫೭೩ ಪುಸ್ತಕಗಳ ವಿವರಗಳು ಕೆಳಗಿನಂತಿವೆ.

೧೯೪೧ ರಲ್ಲಿ ಪ್ರಕಟವಾದ ಹೈದರಾಬಾದ ಸಮಾಚಾರ ಮಾಸ ಪತ್ರಿಕೆಯೂ ಇಲ್ಲಿ ಲಭ್ಯ.

ವರ್ಗ:೧೮೯೧ ರ ಸ್ಥಾಪನೆಗಳು
ವರ್ಗ:ಆಂಧ್ರ ಪ್ರದೇಶದ ಗ್ರಂಥಾಲಯಗಳು
ವರ್ಗ:ಹೈದರಾಬಾದಿನ ಐತಿಹಾಸಿಕ ಕಟ್ಟಡಗಳು
ವರ್ಗ:ಗ್ರಂಥಾಲಯ ಮತ್ತು ಮಾಹಿತಿ ವಿಜ್ಞಾನ
ರೂಬಿಕ್ ನ ಕ್ಯೂಬ್

**ರೂಬಿಕ್ ಕ್ಯೂಬ್**-  ಮೂರು ಆಯಾಮದ ,   ಆರು ಬಣ್ಣದ, ಸಮಸ್ಯೆಯನ್ನೊಡ್ಡುವ ಆಟದ ಘನ,   ಯಾಂತ್ರಿಕ ಒಗಟು. ಇದನ್ನು ಹಂಗೇರಿಯನ್ ಶಿಲ್ಪಿ ಮತ್ತು ವಾಸ್ತುಶಿಲ್ಪ ಪ್ರಾಧ್ಯಾಪಕ ಎರ್ನೊ ರೂಬಿಕ್  ೧೯೭೪ರಲ್ಲಿ ಶೋಧಿಸಿದ

## ಇತಿಹಾಸ 
ಇದನ್ನು ಕಂಡುಹಿಡಿಯುವ ಮೊದಲು ನಿಕೊಲ್ ೨*೨*೨ ಒಗಟನ್ನು ಕಂಡುಹಿಡಿದನು. ನಿಕೊಲ್ಸ್ ಕ್ಯೂಬ್ ಆಯಸ್ಕಾಂತಗಳಿಂದ ಕೂಡಿತ್ತು.ರೂಬಿಕ್ ಕ್ಯೂಬ್ ನ ಎಲ್ಲಾ ಆರು ಮುಖವು ಒಂಬತ್ತು ಸ್ಟಿಕ್ಕರ್ಗಳನ್ನು ಹೊಂದಿದೆ, 

## ಸವಾಲು 
ಎಲ್ಲಾ ಆರು ಮುಖಗಳಲಿರುವ ಸ್ಟಿಕ್ಕರ್ಗಳು ಬಿಳಿ, ಕೆಂಪು, ನೀಲಿ, ಕಿತ್ತಳೆ, ಹಸಿರು ಮತ್ತು ಹಳದಿ ಬಣ್ಣಗಳನ್ನು ಹೊಂದಿದೆ. ಕ್ಯೂಬ್ ಬಳಕೆದಾರರು ಘನದ ಎಲ್ಲಾ ಮೇಲ್ಮೈ ಮೇಲೂ ನಿಗದಿತ ಬಣ್ಣ ಬರುವಂತೆ ಜೋಡಿಸಬೇಕು. ಸರಿಯಾದ ರೀತಿಯಲ್ಲಿ ಇದನ್ನು ಒಂದು ಪ್ರಕಾರ ಜೋಡಿಸಲು ಮಾತ್ರ ಸಾಧ್ಯ. 

## ಸಮಸ್ಯೆಯ ಪರಿಹಾರ 
ಕೆಲವರು ತಿಂಗಳುಗಟ್ಟಲೆ ಹೆಣಗಾಡುತ್ತಾರೆ. ಇದನ್ನು ಜೋಡಿಸುವ ಸವಾಲು ಬರಬರುತ್ತಾ ಗೀಳಾಗಿಬಿಡುತ್ತದೆ. ವಿಶ್ವದ ವಿವಿಧೆಡೆ ರೂಬಿಕ್ ಕ್ಯೂಬ್ ಕ್ಲಬ್‌ಗಳಿವೆ. ಅತಿ ಕಡಿಮೆ ಅವಧಿಯಲ್ಲಿ ರೂಬಿಕ್ ಕ್ಯೂಬ್ ಸವಾಲನ್ನು ಮೆಟ್ಟಿ ನಿಲ್ಲುವವರಿಗೆ ಬಹುಮಾನ ನೀಡಲು ಸ್ಪರ್ಧೆಗಳೂ ನಡೆಯುತ್ತವೆ. ಅಂಥ ಸ್ಪರ್ಧೆಯನ್ನು 1981ರಲ್ಲಿ ‘ಗಿನ್ನೆಸ್ ಬುಕ್ ಆಫ್ ವರ್ಲ್ಡ್ ರೆಕಾರ್ಡ್ಸ್‌’ ಅಂಥ ಮೊದಲ ಸ್ಪರ್ಧೆಯನ್ನು ನಡೆಸಿತ್ತು.

## ಮಾರಾಟ 
ಇದರ ಪರವಾನಗಿ ಹೊಂದಿದ ರೂಬಿಕ್ ೧೯೮೦ರಲ್ಲಿ ಇದನ್ನು ಟಿಬೊರ್ ಲಕ್ಷಿ ಮತ್ತು ತಾಮ್ ಕ್ರೆಮರ್ ಮೂಲಕ, ಟಾಯ್ ಕಾರ್ಪ ಕಂಪನಿಯ ಮುಖಾಂತರ ಮಾರುತ್ತಿದ ಮತ್ತು ಇದು ಆ ವರ್ಷದ ಜರ್ಮನ್ ವರ್ಷದ ಒಗಟು ಆಟಿಕೆ ವಿಶೇಷ ಬಹುಮಾನ ಪಡೆದಿತ್ತು. ೨೦೦೯ರ ಜನವರಿ ವರೆಗೆ ವಿಶ್ವಾಧ್ಯಂತ ೩೫೦ ಮಿಲಿಯನ್ ಆಟಿಕೆಗಳು ಮಾರಟವಾಗಿದೆ. ಇದರೊಂದಿಗೆ ಇದು ವಿಶ್ವದ ಅತಿ ಹೆಚ್ಚು ಮಾರಟವಾದ ಒಗಟು ಆಟಿಕೆ ಆಗಿದೆ.ಇದನ್ನು ವ್ಯಾಪಕವಾಗಿ ವಿಶ್ವದ ಉತ್ತಮವಾಗಿ ಮಾರಾಟವಾದ ಆಟಿಕೆ ಎಂದು ಪರಿಗಣಿಸಲಾಗಿದೆ. 

## ಉಲ್ಲೇಖಗಳು 
ವರ್ಗ:ಕ್ರೀಡೆ
೨೦೧೨ರ ಒಲಂಪಿಕ್ ಕ್ರೀಡಾಕೂಟ

೨೦೧೨ರ ಬೇಸಿಗೆಯ ಒಲಂಪಿಕ್ ಕ್ರೀಡಾಕೂಟ, ಅಧಿಕೃತವಾಗಿ ಗೇಮ್ಸ್ ಆಫ್ ‌‌‍‍೩೦ ಒಲಂಪಿಯಾಡ್ ಎಂದು ಕರೆಯಲ್ಪಡುವ ಕ್ರೀಡಾಕೂಟ, ಜುಲೈ ೨೭ ರಿಂದ ಆಗಸ್ಟ್  ೧೨ರವರೆಗೆ, ಲಂಡನ್ ನಗರದಲ್ಲಿ ನಡೆಯಿತು.  ಒಟ್ಟು ೨೦೪ ರಾಷ್ತ್ರಿಯ ಒಲಂಪಿಕ್ ಕಮೀಟಿ ಗಳ ಪ್ರತಿನಿಧಿಗಳಾಗಿ ಒಟ್ಟು ೧೦೦೦೦ಕ್ಕೂ ಹೆಚ್ಚು ಕ್ರೀಡಾಪಟುಗಳು ಭಾಗವಹಿಸಿದ್ದರು.
೨೦೦೫ರಲ್ಲಿ ಸಿಂಗಾಪುರ್ನಲ್ಲಿ ನಡೆದ ಅಂತರ ರಾಷ್ತ್ರೀಯ ಒಲಂಪಿಕ್ ಕಮೀಟಿ (ಐ ಒ ಸಿ) ಯ ೧೧೭ನೇ ಅಧಿವೇಶನದಲ್ಲಿ ೨೦೧೨ನೇ ಒಲಂಪಿಕ್ ಲಂಡನ್ ನಗರದಲ್ಲಿ ನಡೆಯುವುದೆಂದು ತೀರ್ಮಾನವಾಯಿತು.  ಲಂಡನ್ ನಗರದ ಪರವಾಗಿ ಮಾಜಿ ಒಲಿಂಪಿಕ್ಸ್ ಚಾಂಪಿಯನ್ ಸೆಬಾಸ್ಟಿಯನ್ ಕೋ ಹಾಗು ಅಂದಿನ ಲಂಡನ್ ನ ಮಹಾಪೌರರಾದ ಕೆನ್ ಲಿವಿಂಗ್ ಸ್ಟೋನ್ ತಮ್ಮ ಬಿಡ್ ಅನ್ನು ಮಂಡಿಸಿದರು. ಇದೇ ಅಧಿವೇಶನದಲ್ಲಿ ನ್ಯೂ ಯಾರ್ಕ್, ಮಾಸ್ಕೋ, ಮಡ್ರಿಡ್ ಹಾಗು ಪ್ಯಾರಿಸ್ ನಗರಗಳು ೩೦ನೇ ಒಲಂಪಿಕ್ ನಡೆಸಲು, ತಮ್ಮ ಬಿಡ್ ಅನ್ನು ಸಲ್ಲಿಸಿದ್ದರು. ಅಂತಿಮವಾಗಿ ಲಂಡನ್ ನಗರಕ್ಕೆ ಒಲಂಪಿಕ್ ನಡೆಸುವ ಅವಕಾಶ ಸಿಕ್ಕಿತು.

ವರ್ಗ:ಕ್ರೀಡೆ
ಡಾಲರಮ

thumb|right|300px|'ಟೊರಾಂಟೋದ, ೨೯ ಮಹಡಿಯ ಕ್ರಾಸ್ವೇಸ್,ಕಾಂಪ್ಲೆಕ್ಸ್ ನ ದ್ವಾರದಲ್ಲೇ ಇದೆ'
'ಡಾಲರಮ ಒನ್ ಡಾಲರ್ ಶಾಪ್', ಕೆನಡಾದ ಟೊರಾಂಟೋ ನಗರದ, ಡುಂಡಾ ಸ್ಟ್ರೀಟಿನ, ಗ್ರೌಂಡ್ ಫ್ಲೋರ್ ನಲ್ಲೇ ಸ್ಥಾಪಿತವಾಗಿದೆ. ಸ್ವಲ್ಪ ಇನ್ನೂ ಒಳ್ಳೆಯ ವಸ್ತುಗಳನ್ನು ಖರೀದಿಸಲು ೨-೪ ಡಾಲರ್ ಖರ್ಚುಮಾಡಿದರೆ, ಸಿಗುತ್ತವೆ. ಇಲ್ಲ್ಲಿ ಎ-ಝಡ್ ವರೆಗಿನ ಎಲ್ಲಾ ವಸ್ತುಗಳೂ ದೊರೆಯುತ್ತವೆ.'ಡಾಲರಮ ಬಿಝಿನೆಸ್' ಸ್ಥಾಪನೆಯಾಗಿದ್ದು ಸನ್, ೧೯೯೨ ರಲ್ಲಿ; ಲಾರ ರೊಸ್ಸಿಯೆಂಬುವ ಸಿಯಿಒರವರ ದೂರದೃಷ್ಟಿಯಿಂದಾಗಿ ಇದು ಇಂದು ಕೆನಡಾದಾದ್ಯಂತ ಮಂಚೂಣಿಯಲ್ಲಿದೆ. 'ರೊಸ್ಸಿ'ಯವರು, ಚಿಲ್ಲರೆ ಸಾಮಾನುಗಳ ವ್ಯಾಪಾರಿಯಾಗಿ ತಮ್ಮ ಮನೆತನದ ೩ ನೇ ತಲಮಾರಿನ ಬಿಝಿನೆಸ್ ಮುಂದುವರೆಸಿಕೊಂಡು ಹೋಗುತ್ತಿದ್ದಾರೆ. ಕೆನಡಾದ ೭೦೦ ಶಾಖೆಗಳು ಬಿರುಸಿನಿಂದ ಈ ಉದ್ಯೋಗವನ್ನು ಮುಂದುವರೆಸಿಕೊಂಡುಹೋಗುತ್ತಿವೆ. ಮುಖ್ಯವಾಗಿ ಈ ಸ್ಟೋರ್ ಗಳು ಗ್ರಾಹಕರ ಆದ್ಯತೆಗಳನ್ನು ಗಮನಿಸಿ ಅತ್ಯಂತ ಸುಲಭದರದಲ್ಲಿ ಉತ್ತಮ ಪರಿಕರಗಳನ್ನು ಒದಗಿಸುವಲ್ಲಿ ಸಾಧ್ಯವಾದ ಪ್ರಯಾಸಮಾಡುತ್ತಿವೆ.
### 'ಗ್ರಾಹಕರ-ಪ್ರೇಮಿ', ಡಾಲರಮ
thumb|right|300px|'ಈ ಡಾಲರಮ ಶಾಖೆಯನ್ನು ೨೦೧೨ ರ, ಆಗಸ್ಟ್ ನಲ್ಲಿ ತೆರೆಯಲಾಯಿತು'
'ಡಾಲರಮದ ಪ್ರಧಾನ ಕಛೇರಿ, 'ಮಾಂಟ್ರಿಯಲ್' ನಲ್ಲಿದೆ. ಸನ್ ೨೦೦೯ ರಿಂದ ಕೆನಡಾದ ಅತಿ ದೊಡ್ಡ ರೀಟೇಲರ್ ಶಾಪ್ ಎಂಬ ಹೆಗ್ಗಳಿಕೆಗೆ ಪಾತ್ರವಾಗಿದೆ. ಕೆಮನಡಾದ ಎಲ್ಲಾ ಪ್ರಾಂತ್ಯಗಳಲ್ಲೂ ದಡಾಲರಾಮ ಉಪಶಾಖೆಗಳಿವೆ. ಮಟಾನ್ ನಲ್ಲಿ ಮೊಟ್ಟಮೊದಲ ಶಾಖೆ ತೆರೆಯಲಾಯಿತು. ಆಂಟೇರಿಯೊ ನಲ್ಲಿ ಅತಿ ಹೆಚ್ಚು ಶಾಕೆಗಳಿವೆ. ದಿನಬಳಕೆಯ ವಸ್ತುಗಳು ಸುಲಭವಾಗಿ ಹಾಗೂ ಅಗ್ಗದ ಬೆಲೆಯಲ್ಲಿ ಬಳಕೆದಾರರಿಗೆ ದೊರಕಿಸುವ ಮಹದುದ್ದೇಶದಿಂದ ಈ ಶಾಪ್ ಗಳು ಕಾರ್ಯರಥವಾದವು. ಕೇವಲ ೧ಡಾಲರ್ ಒಳಗೇ ಮತ್ತು ೩ ಡಾಲರ್ ಗಿಂತಾ ಮಿಲಾಗಿ ಹೋಗದಂತೆ, ಬೆಲೆಇರುವ ಸಾಮಾನುಗಳನ್ನು ಶೇಖರಿಸಿ ಇಡಲಾಯಿತು.
### ಡಾಲರಮದ ಯಶಸ್ಸಿನ ಗುಟ್ಟು
ಎಲ್ಲಕ್ಕಿಂತಾ ಮಿಗಿಲಾಗಿ 'ಡಾಲರಮ ಸ್ಟೋರ್' ಗಳು, ಬಳಕೆದಾರರಿಗೆ ಅತಿ ಮುಖ್ಯ ಸ್ಥಳಗಳಲ್ಲಿ, ರೈಲ್ವೆ ಸ್ಟೇಷನ್, ಬಸ್ ನಿಲ್ದಾಣದ ಹತ್ತಿರ, ಪ್ರಮುಖ ಮಾಲ್ ಗಳ ಪ್ರವೇಶದ್ವಾರಗಳಲ್ಲಿ ಗ್ರೌಂಡ್ ಫ್ಲೋರ್ ನಲ್ಲೇ ಇದ್ದು, ಆಫೀಸ್ ನಲ್ಲಿ ದಿನವಿಡೀ ದುಡಿಯುವ ನೌಕರಿಗೆ, ಮಕ್ಕಳು, ಹಿರಿಯರು, ಮಹಿಳೆಯರಿಗೆ ಸುಲಭವಾಗಿ ಸಿಗುವುದರಿಂದ ಅವು ಗ್ರಾಹಕರಿಗೆ ಅತಿಪ್ರಿಯವಾಗುತ್ತವೆ. ಎಲ್ಲಕ್ಕೂ ಸಮೀಪ; ಚಿಕ್ಕ ಊರುಗಳಲ್ಲಿ ಪಟ್ಟಣಗಳಲ್ಲಿ, ಮೆಟ್ರೋಪಾಲಿಟನ್ ವಲಯಗಳಲ್ಲಿ. ಡಾಲರಾಮ ಕೊಳ್ಳುವ ವರ್ಗಕ್ಕೆ ಸಮಾಧಾನಕರವಾದ ವಾತಾವರಣ, ಅತಿಹೆಚ್ಚು ವೈವಿಧ್ಯ ವಸ್ತುಗಳು. ಎಲ್ಲವನ್ನೂ ಒಪ್ಪವಾಗಿ ನಾವೇ ಇಳಿಸಿ, ಎತ್ತಿ, ಹಿಡಿದು ನೋಡಲು ಆಗುವಂತೆ ತೆರೆದ-ಬೀರುಗಳಲ್ಲಿ ಜೋಡಿಸಲಾಗಿದೆ. ೧ ಡಾಲರ್ ನಿಂದ ೩ ಡಾಲರ್ ಒಳಗೆ ನಮಗೆ ಆರಿಸಲು ನಿಬ್ಬೆರಗಾಗುವಷ್ಟು, ಕಸಿವಿಸಿಯಾಗುವಷ್ಟು ವೈವಿಧ್ಯಮಯ ದಿನಬಳಕೆಗೆ ತಕ್ಷಣ ಬೇಕಾಗುವ ವಸ್ತುಗಳು ಎಲ್ಲರನೂ ಮೋಡಿಮಾಡಿವೆ.
### ಸಾಫ್ಟ್ ಡ್ರಿಂಕ್ಸ್ ಒಂದು ಪ್ರಮುಖ ವಸ್ತು
ಡಾಲರಮದ ಮಾರಾಟದ ವಸ್ತುಗಳಲ್ಲಿ ತಂಪು-ಪಾನೀಯಗಳ ಪಾತ್ರ ಅಧಿಕ. **ಅವುಗಳ ವಿವರಗಳು ಹೀಗಿವೆ :**
* Coca-Cola Ltd. 
* Cott Beverages.
ಕೆಲವು ಡಾಲರಮ ಸ್ಟೋರ್ ಗಳು ವಿಶೇಷವಾಗಿ ಮಾಂಟ್ರಿಯೆಲ್ ನ  'Pierrefonds-Roxboro borough' on 'Des Sources Blvd. & Harwood Blvd', 'Vaudreuil-Dorion', ನಲ್ಲಿ. ಸುಮಾರು 20,000 ಚ. ಅಡಿಗಳಷ್ಟು ದೊಡ್ಡ 'ಶೋರೂಮ್,' ಗಳಿವೆ.
## 'ಕ್ರಾಸ್ವೇಸ್ ಬಹುಮಹಡಿ ಕಾಂಪ್ಲೆಕ್ಸ್, ಟೊರಾಂಟೋನಗರ'
ಈ ೨೯ ಬಹುಮಡಿ ಕಟ್ಟಡದ ಮುಖ್ಯ ದ್ವಾರದ ಆರಂಭದಲ್ಲೇ ಬಹುದೊಡ್ಡ 'ಡಾಲರಮ ಸ್ಟೋರ್ಸ್', ೨೦೧೨ ರ ಆಗಸ್ಟ್, ೧೪ ನೆಯ ತಾರೀಖಿನ ದಿನ, ಬೆಳಿಗ್ಯೆ ೯-೩೦ ಕ್ಕೆ ಶುಭಾರಂಭಮಾಡಲಾಯಿತು. ಈ ಹೊಸ 'ಆಧುನಿಕ ಎಂಪೋರಿಯಂ' ಗೆ ನಗರದ ಹಲವಾರು ಕಡೆಗಳಿಂದ ಬಳಕೆದಾರರು ಭೇಟಿಕೊಡಲು ಆರಂಬಿಸಿದ್ದಾರೆ. ಇವರಲ್ಲಿ ಹೆಚ್ಛಿನವರು ಮಕ್ಕಳು, ಹಾಗೂ ಮಹಿಳೆಯರು.
### 'ಡಾಲರಮ ಎಂಪೋರಿಯಂ' ನ, ಅತಿ-ಹೆಚ್ಚಿನ ಮಾಹಿತಿಗಳಿಗಾಗಿ ಸಂಪರ್ಕಿಸಿ
ಅತಿ ಹೆಚ್ಚಿನ ಮಾಹಿತಿಗಳು ಇಲ್ಲಿ ದೊರೆಯುತ್ತವೆ
## ಉಲ್ಲೇಖಗಳು

ವರ್ಗ: ಕೆನಡಾದ ಡಾಲರಮ ಎಂಪೋರಿಯಂಗಳು
ಕೊಕ್ಕರ್ಣೆ

**ಕೊಕ್ಕರ್ಣೆ** ಉಡುಪಿ ತಾಲ್ಲೂಕು, ಉಡುಪಿ ಜಿಲ್ಲೆಯ ಒಂದು ಹಳ್ಳಿ. ತನ್ನ ತಾಲ್ಲೂಕು ಕೇಂದ್ರ ಉಡುಪಿಯಿಂದ 16.8 ಕಿಮೀ ದೂರ ಇದೆ. ರಾಜ್ಯ ರಾಜಧಾನಿ ಬೆಂಗಳೂರಿನಿಂದ 304 ಕಿ ಮೀ ಅಂತರದಲ್ಲಿದೆ.
ಕೊಕ್ಕರ್ಣೆಗೆ ಹತ್ತಿರದಲ್ಲಿರುವ ಇತರ ಹಳ್ಳಿಗಳೆಂದರೆ ಕಾಡೂರು (3 ಕಿಮೀ),, ಸೂರಾಲು (5.3 ಕಿಮೀ), ಕರ್ಜೆ (5.9 ಕಿಮೀ), ಪೇತ್ರಿ (6.5 ಕಿಮೀ)ಹತ್ತಿರದ ಪಟ್ಟಣಗಳು ​​ಉಡುಪಿ (25) ಕಿಮೀ), ಕುಂದಾಪುರ (35 ಕಿಮೀ), ಕಾರ್ಕಳ(50ಕೀಮಿ) ಗಳು

ವರ್ಗ:ಉಡುಪಿ ಜಿಲ್ಲೆ
ವರ್ಗ:ಚುಟುಕು
ಬೋಚಸನ್

**ಬೋಚಸನ್**, ಗುಜರಾತ್ ರಾಜ್ಯದ ಒಂದು ಪುಟ್ಟ ಹಳ್ಳಿ. 'ಬೋಚಸನ್ವಾಸಿ', ಬೋಚಾಸನ್ವಾಶಿ ಶ್ರೀ ಅಕ್ಷರ್ ಪುರುಷೋತ್ತಮ್ ಸ್ವಾಮಿನಾರಾಯಣ ಸಂಸ್ಥಾನ (BAPS) ಸನ್. ೧೯೦೭ ರಲ್ಲೇ 'ಗುಜರಾತ್' ನ 'ಆನಂದ್' ಜಿಲ್ಲೆಯ ಗ್ರಾಮದಲ್ಲಿ 'ಗುರು ಶಾಸ್ತ್ರೀಜಿ ಮಹಾರಾಜ್' ರವರ ಕರಕಮಲಗಳಿಂದ, ಮೊದಲ ಅಕ್ಷರ್ ಪುರುಶೋತ್ತಮ್ ಸ್ವಾಮಿನಾರಾಯಣ ದೇವಸ್ಥಾನ, ಸ್ಥಾಪಿಸಲ್ಪಟ್ಟಿತು.

ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಕೊಡಿಯಾಳ

ಇಂದಿನ ಮಂಗಳೂರು ನ ಒಂದು ಪ್ರದೇಶ. ಹಿಂದೆ ಮಂಗಳೂರಿನ ಹೃದಯ ಭಾಗದಲ್ಲಿತ್ತು. ಕೊಂಕಣಿ ಭಾಷೆಯಲ್ಲಿ ಈಗಲೂ ಮಂಗಳೂರನ್ನು ಕೊಡಿಯಾಳ ಯಾ ಕೊಡಿಯಾಲ ಎಂದು ಕರೆಯುವ ವಾಡಿಕೆ ಇದೆ. ಇದು ಹಂಪಂಕಟ್ಟದ ಸಮೀಪದಲ್ಲಿದೆ. ಇದು ಮಂಗಳೂರಿನ ಕೆಲವು ಪ್ರತಿಷ್ಠಿತ ಶಿಕ್ಷಣ ಸಂಸ್ಥೆಗಳು ಮತ್ತು ಮಂಗಳೂರು ಷೇರು ವಿನಿಮಯ ಕೇಂದ್ರಗಳಿಗೆ ನೆಲೆಯಾಗಿದೆ.

ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ಕನ್ನಡ ಪುಸ್ತಕ ಭಂಡಾರ

ನಾಡು - ನುಡಿ  ಬೆಳವಣಿಗೆಯಲ್ಲಿ ಪುಸ್ತಕಗಳು ಬಹುಮುಖ್ಯ ಪಾತ್ರವನ್ನು ವಹಿಸುತ್ತವೆ. ಒಂದೇ ಮಾತಿನಲ್ಲಿ ಹೇಳುವುದಾದರೆ ಪುಸ್ತಕಗಳು ನಮ್ಮ ಸಹಪಾಠಿಗಳು
, ಸಂಗಾತಿಗಳು. ಪುಸ್ತಕ ಸಂಸ್ಕೃತಿಗಿಂತ ಮಿಗಿಲಾದದ್ದು ಬೇರೊಂದಿಲ್ಲ ಆದ್ದರಿಂದ ಪುಸ್ತಕ ಓದುವ ಹವ್ಯಾಸ ಒಳ್ಳೆಯ ಬೆಳವಣಿಗೆಗೆ ಕಾರಣವಾಗುತ್ತದೆ. ಇದರಿಂದ ಉತ್ತಮ ಸಂಸ್ಕೃತಿಗೆ ನಾಂದಿ. ನಾಳಿನ ಅಭಿವೃದ್ಧಿಯ ಪ್ರೇರಕ.

’ನಹಿ ಜ್ಞಾನೇನ ಸದೃಶಂ’ ಜ್ಞಾನಕ್ಕೆ ಸಮಾನವಾದುದು ಯಾವುದು ಇಲ್ಲ ಎಂಬುದು ಪ್ರಾಚೀನ ಗೀತಾಮೃತದ ಒಂದು ಅಣಿಮುತ್ತು. ಪ್ರಪಂಚದಲ್ಲಿ ಬೆಳವಣಿಗೆಗೆ ವಿಶೇಷ ಪ್ರಾಶಸ್ತ್ಯವುಂಟು. ಯಾವ ನಾಗರಿಕತೆ ಹಾಗೂ ಸಂಸ್ಕೃತಿ ಸಮೃದ್ಧವಾಗಿರುತ್ತದೆಯೋ ಅದು ಸರ್ವತೋಮುಖ ಬೆಳವಣಿಗೆಯನ್ನು ಹೊಂದಿ ಇತಿಹಾಸ ನಿರ್ಮಾಣ ಮಾಡಿರುವುದಕ್ಕೆ ಹಲವಾರು ದೃಷ್ಟಾಂತಗಳು ಪ್ರಪಂಚದಾದ್ಯಂತ ಕಾಣ ದೊರೆಯುತ್ತವೆ.
ಜ್ಞಾನ ಬಹುಮುಖಿಯಾದುದು. ಅದು ಹಲವಾರು ದಿಕ್ಕುಗಳಲ್ಲಿ ಚಲನಶೀಲತೆಯನ್ನು ಪಡೆದು ಕೊಂಡಿರುತ್ತದೆ. ಜ್ಞಾನದ ಬೊಕ್ಕಸ ತುಂಬಿದಂತೆಲ್ಲ ಇನ್ನೂ ಆಳಕ್ಕೆ ಇಳಿಯುತ್ತಾ ಹೋಗುತ್ತದೆ. ಕುತೂಹಲ ಗರಿ ಕೆದರುವಂತೆ ಮಾಡುತ್ತದೆ.

’ನಮ್ಮೊಂದಿಗೆ ಪುಸ್ತಕಗಳಿದ್ದರೆ ನಾವೆಂದಿಗೂ ಒಬ್ಬಂಟಿಗರಾಗಿರುವುದಿಲ್ಲ ಎನ್ನುತ್ತಾರೆ - ಈ ದೇಶದ ಶ್ರೇಷ್ಠ ಶಿಕ್ಷಕರಲ್ಲಿ ಒಬ್ಬರಾದ ಡಾ. ಸರ್ವಪಲ್ಲಿ ರಾಧಕೃಷ್ಣನ್. ’ಒಂದು ಉತ್ತಮ ಗ್ರಂಥವನ್ನು ನಾಶಪಡಿಸುವುದೆಂದರೆ ಒಬ್ಬ ಸಜ್ಜನ ಮನುಷ್ಯನನ್ನೇ ಕೊಂದಂತೆ’ ಎನ್ನುತ್ತಾರೆ ಜಾನ್ ವಿಲ್ಟನ್.

ಆದರೆ ನಮ್ಮ ಕಣ್ಮುಂದೆ ಪುಸ್ತಕಗಳಿವೆ; ಕೊಳ್ಳುವ ವ್ಯವಸ್ಥೆ ಸರಿಯಾಗಿಲ್ಲ. ಒಂದೊಂದು ಪುಸ್ತಕವೂ ಒಂದೊಂದು ಪ್ರಬುದ್ದ ಮೆದುಳಿನ ಫಲ. ಅದನ್ನು ಸಾಯಿಸಬಾರದು ಎಂಬ ಪರಿಜ್ಞಾನ ನಮ್ಮ ಬಹುಸಂಖ್ಯೆ ಜನರಿಗೂ ಇಲ್ಲ; ಜನಪ್ರತಿನಿಧಿಗಳಿಂದ ಅಸ್ತಿತ್ವಕ್ಕೆ ಬಂದ ಸರ್ಕಾರಕ್ಕೂ ಇಲ್ಲ.

**ನಮ್ಮ ಕನ್ನಡ ನಾಡು** 

ವರ್ಗ:ಕನ್ನಡ
ವೇಸ್ ಆಫ್ ಸೀಯಿಂಗ್

***ವೇಸ್ ಆಫ್ ಸೀಯಿಂಗ್ *** , 1972 ರಲ್ಲಿ ಬಿಬಿಸಿ ಮೂಲಕ ಜಾನ್ ಬರ್ಜರ್ ಬರೆದು  ಮೈಕ್ ಡಿಬ್ ನಿರ್ಮಿಸಿದ  ೩೦ ನಿಮಿಷದ ಚಿತ್ರವನ್ನು  ನಾಲ್ಕು ಭಾಗಗಳಲ್ಲಿ ಪ್ರದರ್ಶಿಸಲಾದ ಸರಣಿ.  ಬರ್ಜರ್‌ ಬರೆದ ಈ ಸರಣಿಯ ಲೇಖನಗಳನ್ನು, ಅದೇ ಹೆಸರಿನಲ್ಲಿ ಪುಸ್ತಕಕ್ಕೆ ಬಳಸಿಕೊಳ್ಳಲಾಯ್ತು. ಈ ಸರಣಿ ಮತ್ತು ಪುಸ್ತಕಳು ಪಾರಂಪರಿಕ ಪಾಶ್ಚಿಮಾತ್ಯ ಸಂಸ್ಕೃತಿ ಯ ಸೌಂದರ್ಯ ಶಾಸ್ತ್ರವನ್ನು  ದೃಶ್ಯಕಲೆಯಲ್ಲಿ ಅಡಗಿರುವ ಐಡಿಯಾಲಜಿಗಳ ಬಗ್ಗೆ ಪ್ರಶ್ನೆಗಳನ್ನು ಎತ್ತುವ ಮೂಲಕ  ಪ್ರಶ್ನಿಸಿದರು. ಈ ಸರಣಿಯು ಕೆನ್ನೆಥ್ ಕ್ಲಾರ್ಕ್ನ ಪಾಶ್ಚಿಮಾತ್ಯ ಕಲೆ ಮತ್ತು ಸಂಸ್ಕೃತಿಯ ಸಿದ್ದಾಂತಗಳ ಪಾರಂಪರಿಕ ಅವಲೋಕವನ್ನು ಮಾಡಿಕೊಟ್ಟ *ಸಿವಿಲೈಸೇಷನ್* ಎಂಬ ಟೆಲಿವಿಷನ್ ಸರಣಿಗೆ ಉತ್ತರವಾಗಿತ್ತು.

## ವಿವರಣೆ
*ವೇಸ್ ಆಫ್ ಸೀಯಿಂಗ್* ಪುಸ್ತಕವನ್ನು ಬರ್ಜರ್ ಮತ್ತು ಡಿಬ್, ಸ್ವೆನ್ ಬ್ಲೂಮ್‌ಬರ್ಗ್, ಕ್ರಿಸ್ ಫಾಕ್ಸ್, ಮತ್ತು  ರಿಚರ್ಡ್ ಹೊಲ್ಲಿಸ್ ಜೊತೆಗೆ ಹೊರತಂದರು. ಈ ಪುಸ್ತಕದಲ್ಲಿ ಏಳು ಲೇಖನಗಳಿವೆ: ನಾಲ್ಕು ಲೇಖನಗಳು ಲಿಖಿತ ಪದಗಳು ಹಾಗೂ ಆಕೃತಿಗಳನ್ನು (images), ಮತ್ತು ಇತರೆ ಮೂರು ಲೇಖನಗಳು ಕೇವಲ ಚಿತ್ರ ಆಕೃತಿಗಳನ್ನು ಮಾತ್ರ ಬಳಸಿಕೊಂಡಿವೆ. *Ways of Seeing* is considered a seminal text for current studies of visual culture and art history.

The first part of the television series drew on ideas from Walter Benjamin's *The Work of Art in the Age of Mechanical Reproduction* arguing that through reproduction an Old Master's painting's modern context is severed from that which existed at the time of its making. The second film discusses the female nude. Berger asserts that only twenty or thirty old masters depict a woman as herself rather than as a subject of male idealisation or desire. The third programme is on the use of oil paint as a means of depicting or reflecting the status of the individuals who commissioned the work of art. In the fourth programme, on publicity and advertising, Berger argues that colour photography has taken over the role of oil paint, though the context is reversed. An idealised potential for the viewer (via consumption) is considered a substitution for the actual reality depicted in old master portraits.

## ಆಕರ ಸೂಚನೆ
*Fuery, Patrick and Kelli Fuery, *Visual Cultures and Critical Theory*, London: Hodder Arnold Publications. (2003) ISBN 0-340-80748-2.

## ಬಾಹ್ಯ ಕೊಂಡಿಗಳು
* Illustrations and Amplifications for John Berger's Ways of Seeing 
* Excerpt from Ways of Seeing 
* part of Ch.1 of Ways of Seeing
* "Puritanic Relationalism: John Berger's Ways of Seeing and Media and Culture Studies"  by Jan Bruck and John Docker, * Continuum: The Australian Journal of Media & Culture* 2(2):77–95, 1989.
* "Notes on 'The Gaze': John Berger's *Ways of Seeing* by Daniel Chandler, *University of Wales, Aberystwyth, MCS* (website), 10 April 2000.
* Ways of Seeing on YouTube

ವರ್ಗ:ಕಲಾ ಇತಿಹಾಸದ ಪುಸ್ತಕಗಳು
ನೋಡುವ ಬಗೆ

ಜಾನ್_ಬರ್ಜರ್ನ ಮೂಲಪುಸ್ತಕ ವೇಸ್ ಆಫ್ ಸೀಯಿಂಗ್(Ways of Seeing)ನ ಕನ್ನಡ ಅನುವಾದ. ಅನುವಾದಿಸಿದವರು ಎಚ್.ಎ ಅನಿಲ್ ಕುಮಾರ್
ISBN 978-1-907219-61-0

ವರ್ಗ:ಪುಸ್ತಕಗಳು
ದ್ಯಾವನುರು

ದ್ಯಾವನುರು ಗ್ರಾಮ
ಸುಮಾರು ೬೦೦ ವರ್ಷಗಳ ಹಿಂದೆ ಇಲ್ಲಿಗೆ ಬಂದ ಅವರು,ಬೆಟ್ಟದಲ್ಲಿ ನೆಲೆಸಿ ದೀರ್ಘಕಾಲ ತಪವನ್ನಾಚರಿಸಿದರೆಂದೂ, ತಮ್ಮ ದಿವ್ಯ ಹಾಗೂ ತಪಃಶಕ್ತಿಯಿಂದ ಜನರ ಕಷ್ಟವನ್ನು ನಿವಾರಿಸುತ್ತಿದ್ದರೆಂದೂ ಹೇಳಲಾಗುತ್ತದೆ. ಇಂದಿಗೂ ಇಲ್ಲಿ ಮಹದೇಶ್ವರರು ಲಿಂಗರೂಪದಲ್ಲಿ ನೆಲೆಸಿದ್ದಾರೆಂಬುದು ಜನರ ನಂಬಿಕೆ. ಬೆಟ್ಟಗಳಿಂದಲೇ ಸುತ್ತುವರಿದ ವಿಶಾಲ ಪ್ರದೇಶದಲ್ಲಿರುವ ದೇವಾಲಯ ೧೫೦ ಎಕರೆಗೂ ಹೆಚ್ಚು ಪ್ರದೇಶದಲ್ಲಿ ಹಬ್ಬಿದೆ.
ಮಹದೇಶ್ವರರ ಬಗ್ಗೆ ನೂರಾರು ಜಾನಪದ ಪ್ರಸಂಗಗಳಿವೆ. ಹುಲಿಯ ಬೆನ್ನೇರಿ ಸವಾರಿ ಮಾಡುತ್ತಿದ್ದ ಮಹದೇಶ್ವರರು ಒಬ್ಬ ಮಹಿಮಾ ಪುರುಷ, ಪವಾಡ ಪುರುಷ ಎಂಬುದು ಕಾವ್ಯಗಳಲ್ಲಿ ವೇದ್ಯವಾಗಿದೆ. ದಕ್ಷಿಣ ಕರ್ನಾಟಕದ ಬೇವಿನ ಕೊಲ್ಲಿಯಲ್ಲಿ ಮಹದೇಶ್ವರರ ಜನ್ಮ ತಳೆದರೆಂಬ ಪ್ರತೀತಿ ಇದೆ. ಇವರಲ್ಲಿ ಅಸಾಮಾನ್ಯವಾದ ಅಲೌಕಿಕ ಶಕ್ತಿಯಿತ್ತು. ತಮ್ಮ ಶಕ್ತಿಯಿಂದ ಅವರು ಸಮಾಜದ ಉದ್ಧಾರಕ್ಕೆ ಶ್ರಮಿಸಿದರು. ಈಗಲೂ ತಮ್ಮ ಶಕ್ತಿಯಿಂದ ಭಕ್ತರನ್ನು ಹರಸುತ್ತಿದ್ದಾರೆ ಎಂಬುದು ನಂಬಿಕೆ. ಹೈದರಾಲಿಯ ಕಾಲದ 1761ರ ಒಂದು ಶಾಸನದಲ್ಲಿ ಮಹದೇಶ್ವರರ ಬಗ್ಗೆ ವಿವರಗಳು ತಿಳಿದುಬರುತ್ತವೆ.
http://upload.wikimedia.org/wikipedia/commons/thumb/7/7a/M_M_Hills.JPG/800px-M_M_Hills.JPG

ವರ್ಗ:ಜಾನಪದ
ದ ಕೆನೆಡಿಯನ್ ಇಂಟರ್ನ್ಯಾಷನಲ್ ಏರ್ ಶೊ

'**ದ ಕೆನೆಡಿಯನ್ ಇಂಟರ್ ನ್ಯಾಷನಲ್ ಏರ್ ಶೊ**' (CIAS) ಪ್ರತಿವರ್ಷವೂ ನಡೆಯುವ ಕಾರ್ಯಕ್ರಮಗಳಲ್ಲೊಂದು. 'ಕೆನೆಡಿಯನ್ ನ್ಯಾಷನಲ್ ಎಕ್ಸಿಬಿಶನ್' ಸಮಯದಲ್ಲಿ ನಡೆಯುತ್ತದೆ. ೧೯೪೯ ರಿಂದ ಟೊರಾಂಟೋ ನಗರದಲ್ಲಿ ಆಚರಿಸಲ್ಪಡುತ್ತಾ ಬಂದಿದೆ. ಸೆಪ್ಟೆಂಬರ್ ತಿಂಗಳಲ್ಲಿ ೩ ದಿನ ಕೆನಡಾ, ಅಮೆರಿಕ, ಹಾಗೂ ಇತರದೇಶಗಳ ವಿಮಾನಗಳ ಹಾರಾಟದ ಪ್ರದರ್ಶನ ಜರುಗುತ್ತದೆ.
## ಇತಿಹಾಸ
೨೦ ನೆಯ ಶತಮಾನದ ಮೊದಲಿನಲ್ಲೇ ಟೊರಾಂಟೋ ನಗರ, ಪ್ರಯಾಣಿಕರ ವಿಮಾನಯಾನ, ಹಾಗೂ ವಿಮಾನ ತಯಾರುಮಾಡುವ ಕಾರ್ಖಾನೆಗಳ  ನಗರವೆನಿಸಿದೆ.   ಹಲವಾರು 'ಏರ್ ಶೋ'ಗ ತಾಣವೆನಿಸಿಕೊಂಡಿದೆ.  ಸನ್ ೧೯೪೬ ರಲ್ಲಿ,  'ದ ಕೆನೆಡಿಯನ್ ಇಂಟರ್ ನ್ಯಾಷನಲ್ ಏರ್ ಶೊ' ಇಲ್ಲಿ ಆರಂಭವಾಯಿತು. 'ಡೌನ್ಸ್ ವ್ಯೂ ಏರ್ಪೋರ್ಟ್' ನಲ್ಲಿ  ಆಫ್ ಕೆನಡಾ  ಡಿ ಹ್ಯಾವಿಲ್ಯಾಂಡ್ ಕೆನಡ ಮ್ಯಾನುಫ್ಯಾಕ್ಚರಿಂಗ್ ಪ್ಲಾಂಟ್' ನಲ್ಲಿ   'ದ ನ್ಯಾಷನಲ್ ಏರೊನಾಟಿಕಲ್ ಅಸೋಸಿಯೇಷನ್'  ನಡೆಸಿದ ಶೋವನ್ನು  ಜನ ನಿಬ್ಬೆರಗಾಗಿ ವೀಕ್ಷಿಸುತ್ತಿದ್ದರು. ಇದರಿಂದ ಸ್ಫೋರ್ತಿಗೊಂಡು ಪ್ರತಿವರ್ಷವೂ ಈ ಶೋ ಆಯೋಜಿಸಲು  ಏರ್ಪಾಡುಮಾಡಲಾಯಿತು.  ೧೯೪೯ ರಲ್ಲಿ 'ಏರ್ ಶೊ ಎಕ್ಸಿಬಿಶನ್ ಪ್ಲೇಸ್ 'ಗೆ ಸ್ಥಾಳಾಂತರಗೊಳಿಸಲಾಯಿತು.  ೧೯೫೬ ರ ಬಳಿಕ ಇದು ಸತತವಾಗಿ ಸಿ.ಎನ್.ಇ (CNE)  ನಲ್ಲಿಯೇ  ಮುಂದುವರೆದಿದೆ.
## ಬಾಹ್ಯ ಸಂಪರ್ಕಗಳು
* Canadian International Air Show
* The Canadian National Exhibition

ವರ್ಗ:ಕೆನಡ
ವರ್ಗ:ವಿಮಾನಗಳು
ಉಶುವಿಯಾ

ಉಶುವಿಯಾ ಪಟ್ಟಣವು ಜಗತ್ತಿನ ಅತ್ಯಂತ ದಕ್ಷಿಣಕ್ಕಿರುವ ನಗರವಾಗಿದ್ದು ಅರ್ಜಂಟೈನಾ  ದೇಶದ "ಟಿಯರಾ ಡೆಲ್ ಫಿಯಾಗೋ"  ಕೊಲ್ಲಿಯ ದಡದಲ್ಲಿದೆ.   ಉತ್ತರಕ್ಕೆ  ಮಾರ್ಶಿಯಲ್ ಪರ್ವತಗಳೂ  ದಕ್ಷಿಣದಲ್ಲಿ ಬೀಗಲ್ ಕಾಲುವೆಯೂ ಇದೆ.  
ಇದು ಸುಂದರ ನಗರವಾಗಿದ್ದು   ಹಿತಕರ ಹವಾಗುಣ ಹೊಂದಿದೆ. ಇಲ್ಲಿ ರಾಷ್ಟ್ರೀಯ ಉದ್ಯಾನವನ ಮತ್ತು  ಸಂಗ್ರಹಾಲಯ   ಪ್ರಮುಖ ಪ್ರವಾಸೀ ಆಕರ್ಷಣೆಗಳಾಗಿವೆ.
## ಚಿತ್ರಗಳು

File:Ushuaia 4.jpg| ಬೀಗಲ್ ಕಾಲುವೆ
File:Gobernación Provincia de Tierra del Fuego Antártida e Isla del Atlántico Sur.jpg|ಒಂದು ಸರಕಾರೀ ಕಟ್ಟಡ
File:Ushuaia_port.jpg|ಬಂದರು
File:Ushuaia 2009.jpg|ನಗರದ ದೃಶ್ಯ
File:Pinguinoak.jpg|ಮಾರ್ಶಿಲ್ಲೋ ದ್ವೀಪದ ಪೆಂಗ್ವಿನ್ ಗಳು 
File:Beagle Channel - La Isla de Los Lobos.jpg|ಲಾಸ್ ಲೊಬಾಸ್ ದ್ವೀಪ 

ವರ್ಗ:ನಗರಗಳು
ಕಿಲಿಮಂಜಾರೊ

## ಕಿಲಿಮಂಜಾರೊ
"ಕಿಲಿಮಂಜಾರೊ"  ಆಫ್ರಿಕಾದ ಅತಿ ಎತ್ತರದ ಪರ್ವತ. ಇದು ತಾಂಜಾನಿಯಾ ದೇಶದ ಕಿಲಿಮಂಜಾರೊ ರಾಷ್ಟ್ರೀಯ ಉದ್ಯಾನವನದಲ್ಲಿದ್ದು ಕಿಬೋ, ಮವೇನ್Zಇ ಮತ್ತು ಶಿರ ಎಂಬ ಮೂರು ಶಿಖರಗಳನ್ನು ಒಳಗೊಂಡಿದೆ. ಕಿಲಿಮಂಜಾರೋ ಸುಪ್ತ ಅಗ್ನಿಪರ್ವತವಾಗಿದೆ. ಇದು ಪ್ರಪಂಚದ ಅತಿ ಎತ್ತರದ ಸ್ವತಂತ್ರ ಪರ್ವತ ಕೂಡ. ಇದು ಸಮುದ್ರ ಮಟ್ಟದಿಂದ ೫,೮೯೫ ಮೀಟರ್ ಅಥವಾ ೧೯,೩೪೧ ಅಡಿಗಳಷ್ಟು ಎತ್ತರ ಇದೆ (ಕಿಬೋ ಶಿಖರ).

## ಭೂಗೋಳ
ಕಿಲಿಮಂಜಾರೊ ಮೂರು ವಿಭಿನ್ನ ಜ್ವಾಲಾಮುಖಿ ಶಂಕುಗಳಿಂದ ಕೂಡಿದೆ: ಕಿಬೋ 19,340 ಅಡಿ (5895 ಮೀಟರ್); ಮಾವೆಂಜಿ 16,896 ಅಡಿ (5149 ಮೀ); ಮತ್ತು ಶಿರಾ 13,000 ಅಡಿ (3962 ಮೀ). ಉಹುರು ಶಿಖರವು ಕಿಬೋದ ಕುಳಿಯ ಅಂಚಿನಲ್ಲಿರುವ ಅತಿ ಎತ್ತರದ ಶಿಖರವಾಗಿದೆ. 

ಕಿಲಿಮಂಜಾರೊ ಒಂದು ದೈತ್ಯ ಸ್ಟ್ರಾಟೊವೊಲ್ಕಾನೊ ಆಗಿದ್ದು, ಇದು ಒಂದು ಮಿಲಿಯನ್ ವರ್ಷಗಳ ಹಿಂದೆ ರಿಫ್ಟ್ ವ್ಯಾಲಿ ವಲಯದಿಂದ ಲಾವಾ ಚೆಲ್ಲಿದಾಗ ರೂಪುಗೊಳ್ಳಲು ಪ್ರಾರಂಭಿಸಿತು. ಅದರ ಮೂರು ಶಿಖರಗಳಲ್ಲಿ ಎರಡು, ಮಾವೆಂಜಿ ಮತ್ತು ಶಿರಾ, ಅಳಿದುಹೋಗಿವೆ ಆದರೆ ಕಿಬೋ (ಅತ್ಯುತ್ತಮ ಶಿಖರ) ಸುಪ್ತವಾಗಿದ್ದು ಮತ್ತೆ ಸ್ಫೋಟಿಸಬಹುದು.

## Gallery

File:Mount Kilimanjaro.jpg|ಕಿಬೊ ಶಿಖರ
File:Mount_Kilimanjaro_Dec_2009_edit1.jpg| ವಿಮಾನದಿಂದ  ನೋಟ

## ಉಲ್ಲೇಖಗಳು 
ವರ್ಗ:ಪರ್ವತಗಳು
ವರ್ಗ:ಅಗ್ನಿಪರ್ವತಗಳು
ಪ್ಯಾಪಿಲಾನ್-೧,೨

ಪ್ಯಾಪಿಲಾನ್ ೧ ಮತ್ತು ೨ ಸಂಪುಟಗಳಲ್ಲಿ ತೇಜಸ್ವಿಯವರು ಭಾಷಾಂತರ ಮಾಡಿರುವ ಕೃತಿಗಳು. ಇದರಲ್ಲಿ ಹೆನ್ರಿ ಎಂಬ ಯುವಕನು ಅಮಾಯಕನಾದರು ಭೂಗತ ಜಗತ್ತಿನ್ ನಂಟಿನಿಂದ ಕೊಲೆ ಆರೋಪ ಹೊತ್ತು ಜೈಲು ವಾಸ ಅನುಭವಿಸಿದರು ಜೈಲಿನಿಂದ ಪಾರಾಗಲು ಸಮುದ್ರವನ್ನೇ ತೆಂಗಿನಕಾಯಿ ಚೀಲದಲ್ಲಿ ದಾಟಿ ವೆನುಜುವೆಲಾ ದೇಶದಲ್ಲಿ ಆಶ್ರಯ ಪಡೆಯುವ ರೋಚಕ ಕಥಾನಕ ಇದಾಗಿದೆ.

ವರ್ಗ:ಪುಸ್ತಕಗಳು
ಹೊಸಗುಂದ

"ಹೊಸಗುಂದ" ಕರ್ನಾಟಕ ರಾಜ್ಯದ ಶಿವಮೊಗ್ಗ ಜಿಲ್ಲೆಯ ಸಾಗರ ದಿಂದ ೨೨ ಕಿ.ಮೀ ದೂರದಲ್ಲಿದೆ.
## ಇತಿಹಾಸ
ಕೇರಳದ ರಾಜನೊಬ್ಬ ಈ ಭಾಗಕ್ಕೆ ಬಂದಾಗ ಆತನಿಗೆ ಲಕ್ಷ್ಮೀ ವಿಗ್ರಹದೊಂದಿಗೆ ಗಣಪತಿಯ ವಿಗ್ರಹ ದೊರಕಿತಂತೆ. ಆದ್ದರಿಂದ ಆ ಗಣಪತಿಗೆ ಲಕ್ಷ್ಮೀ ಗಣಪತಿ  ಎಂಬ ಹೆಸರು ಬಂದಿತು, ಈ ತರಹದ ಲಕ್ಷ್ಮೀ ಗಣಪತಿಗಳು ಕೇರಳದಲ್ಲಿವೆ, ಆದರೆ ಕರ್ನಾಟಕದಲ್ಲಿರುವುದು ಇದೊಂದೇ ಎಂದು ಅಲ್ಲಿನ ಅರ್ಚಕರು ತಿಳಿಸುತ್ತಾರೆ. ಸಾಂತರಸರು ( ಹೊಯ್ಸಳರು ) ತದನಂತರ ೧೦ನೇ ಶತಮಾನದ ಸುಮಾರಿಗೆ   ಇಲ್ಲಿ ಹಲವು ದೇವಸ್ಥಾನಗಳನ್ನು ಕಟ್ಟಿಸಿದರಂತೆ.ಅದರಲ್ಲಿ ಮುಖ್ಯವಾದುದು ಉಮಾಮಹೇಶ್ವರ ದೇವಸ್ಥಾನ. ಈ ದೇವಾಲಯ ಮುಖಮಂಟಪ, ನವರಂಗ, ಗರ್ಭಗುಡಿ ಮತ್ತು ಪ್ರದಕ್ಷಿಣಾಪಥಗಳನ್ನು ಹೊಂದಿದೆ. ಮುಖಮಂಟಪದಲ್ಲಿ ೨೦ ಕಂಬಗಳಿದ್ದು, ೩ ಕಡೆಯಿಂದ ದ್ವಾರಗಳಿವೆ. ನವರಂಗದ ದ್ವಾರಕ್ಕೆ ಜಾಲಂಧ್ರಗಳಿದ್ದು, ಬದಿಯಲ್ಲಿ ಕಿಟಕಿಯಂತಹ ರಚನೆಯಿದೆ. ಪಾಳುಬಿದ್ದಿದ್ದ ದೇಗುಲದ ಗರ್ಭಗುಡಿಯಲ್ಲಿ ಮೊದಲಿನಿಂದಲೂ ಶಿವಲಿಂಗವಿರಲಿಲ್ಲವಂತೆ.  ಈಗ ದೇಗುಲದ ಜೀರ್ಣೋದ್ದಾರ ಪ್ರಕ್ರಿಯೆ ನಡೆಯುತ್ತಿದ್ದು  ನೂತನವಾಗಿ ಶಿವಲಿಂಗವನ್ನು  ಪ್ರತಿಷ್ಠಾಪಿಸಲಿದ್ದಾರಂತೆ. ಉಮಾಮಹೇಶ್ವರ ದೇಗುಲವಲ್ಲದೇ ಇಲ್ಲಿ ವೀರಭದ್ರ, ಸುಬ್ರಹ್ಮಣ್ಯ, ಕಂಚಿ ಕಾಳಮ್ಮ,  ಪ್ರಸನ್ನನಾಥ, ಚೌಡೇಶ್ವರಿ ದೇಗುಲಗಳೂ ಇವೆ.

## ಉಲ್ಲೇಖಗಳು 
ವರ್ಗ:ಕರ್ನಾಟಕದ ಇತಿಹಾಸ
ವರ್ಗ:ಸಾಗರ ತಾಲೂಕಿನ ಪ್ರವಾಸಿ ತಾಣಗಳು
ಫಿ ಫಿ ದ್ವೀಪಗಳು

thumb|ದ್ವೀಪ
ಫಿ ಫಿ ದ್ವೀಪಗಳು  ಥೈಲ್ಯಾಂಡ್ ದೇಶದಲ್ಲಿ ದೊಡ್ಡ ದ್ವೀಪವಾದ ಫುಕೆಟ್ ಮತ್ತು ಪಶ್ಚಿಮ ಅಂಡಮಾನ್ ಸಮುದ್ರದ ನಡುವೆ ಇದ್ದು, ಒಂದು ದ್ವೀಪದಲ್ಲಿ ಮಾತ್ರ ಶಾಶ್ವತ ಜನವಸತಿ ಇದೆ.  ಇನ್ನೊಂದು ದ್ವೀಪವನ್ನೂ  ಪ್ರವಾಸಿಗಳು ಸಂದರ್ಶಿಸುವರು. ಈ ದ್ವೀಪಗಳು  ತುಂಬ ರಮಣೀಯವಾಗಿದ್ದು, 'ದಿ  ಬೀಚ್' ಎಂಬ ಇಂಗ್ಲೀಷ್ ಚಲನಚಿತ್ರದಿಂದಾಗಿ ಇಲ್ಲಿ ಪ್ರವಾಸಿಗಳ ಬರವು ಬಹಳಷ್ಟು ಹೆಚ್ಚಾಗಿದೆ. 
೨೦೦೪ ರಲ್ಲಿ  ತ್ಸುನಾಮಿಯಿಂದಾಗಿ ಈ ದ್ವೀಪದಲ್ಲಿ ಬಹಳಷ್ಟು ಹಾನಿ ಸಂಭವಿಸಿದ್ದು ಈಗ ಬಹಳಷ್ಟನ್ನು ಸುಸ್ಥಿತಿಗೆ ತರಲಾಗಿದೆ.ಮೊದಲ್ಲೆಲ್ಲ ಅಂದರೆ ೧೯೪೦ರ ಸಮಯದಲ್ಲಿ ಈ ದ್ವೀಪದಲ್ಲಿ ಮುಸ್ಲಿಮ ಮೀನುಗಾರರು ಇದ್ದರು,ನಂತರ ಈ ದ್ವೀಪವು ತೆಂಗಿನ ತೋಟ ಆಯಿತು.ಫಿ ಫಿ ಡಾನ್ ಥಾಯ್ ಜನಸಂಖ್ಯೆಯಲ್ಲಿ 80% ಮುಸ್ಲಿಂರೇ ಇದ್ದರು.ಇಲ್ಲಿ ಸುಮಾರು ೨೦೦೦ ದಿಂದ ೩೦೦೦ ಮಂದಿ ಜನರಿದ್ದಾರೆ.  

## ಚಿತ್ರಗಳು

Image:Lagoon in Phi-Phi islands.jpg|ಒಳಸರೋವರವನ್ನು ಸಮುದ್ರಕ್ಕೆ ಜೋಡಿಸುವ ಗುಹೆ.
Image:Phi Phi Island Long Boats by D Ramey Logan.jpg | ಫಿ ಫಿ ಬಂದರಿನಲ್ಲಿನ ಉದ್ದ ದೋಣಿಗಳು.
File:Gypsies.jpg|ಜಿಪ್ಸಿ ದೋಣಿಗಳು
File:Longtailboat.JPG|ಇನ್ನೊಂದು ದೋಣಿ

thumb|ದ್ವೀಪದ ಪ್ರವಾಸ

ವರ್ಗ:ದ್ವೀಪಗಳು
ವರ್ಗ:ಥೈಲ್ಯಾಂಡ್
ಭಾರತೀಯ ದೇವಾಲಯ ಮತ್ತು ಸಾಂಸ್ಕೃತಿಕ ಕೇಂದ್ರ , ಗ್ರೇಟರ್ ಲಫಯೆಟ್ಟೆ, ಇಂಡಿಯಾನ, ಅಮೆರಿಕ

'ಅಮೆರಿಕದ ಇಂಡಿಯಾನಾ ರಾಜ್ಯದ ವೆಸ್ಟ್ ಲಾಫಯೆಟ್' ನಗರದಲ್ಲಿನ ಒಂದು ಇಗರ್ಜಿ ಪರಿವರ್ತನೆಗೊಂಡು 'ಗ್ರೇಟರ್ ಲಾಫಯೆಟ್ ಭಾರತೀಯ ದೇವಾಲಯ ಹಾಗೂ ಸಾಂಸ್ಕೃತಿಕ ಕೇಂದ್ರ'ವೆಂಬ ಹೊಸ ಹೆಸರನ್ನು ಪಡೆದಿದೆ. (BTCCGL) ವೆಸ್ಟ್ ಲಾಫಯೆಟ್, ಅತ್ಯಂತ ಹೆಚ್ಚು ಶಿಕ್ಷಿತರು ಇರುವ ನಗರ. ಈ ಭಾಗದ ಅಮೆರಿಕದಲ್ಲಿ ಇನ್ನೂ ಯಾವ ಹಿಂದೂ ದೇವಾಲಯಗಳೂ ಇರಲಿಲ್ಲ. ಇಲ್ಲಿನ ಭಾರತವಾಸಿಗಳು ತಮ್ಮ ತಮ್ಮ ಮನೆಗಳಲ್ಲಿ ಇಲ್ಲವೇ 'ಬಾಡಿಗೆ ಹಾಲ್' ಗಳಲ್ಲಿ ದೇವರನ್ನು ಅರ್ಚಿಸುತ್ತಿದ್ದರು. ಈಗ ಭಕ್ತಾದಿಗಳೆಲ್ಲಾ ಒಗ್ಗಟ್ಟಾಗಿ ಸೇರಿಕೊಂಡು ಸುಮಾರು ೪ ಲಕ್ಷ ೧೫ ಸಾವಿರ ಡಾಲರ್ ನಿಧಿ ಸಂಗ್ರಹಿಸಿ, 'ಸ್ಥಳೀಯ ನಾರ್ದರ್ನ್ ಕ್ರಿಶ್ಚಿಯನ್ ಲೈಫ಼್ ಚರ್ಚ್,' ಎಂಬ ಹೆಸರಿನ ಇಗರ್ಜಿಯನ್ನು ಖರೀದಿಸಿ, ಮಂದಿರವನ್ನಾಗಿ ಪರಿವರ್ತಿಸಿರುತ್ತಾರೆ. (Bharatiya Temple and Cultural Center of Greater Lafayette, BTCCGL)
## ಹೆಚ್ಚು ಶಿಕ್ಷಿತ ವರ್ಗದ ಭಾರತೀಯರು
'ವೆಸ್ಟ್ ಲಾಫಯೆಟ್ ನ ಸ್ಥಳೀಯ ಸಂಸ್ಥೆಯ ರುವಾರಿ', 'ಯೂನಿವರ್ಸಲ್ ಸೊಸೈಟಿ ಆಫ್ ಹಿಂದೂಯಿಸಂ ಕೇಂದ್ರ'ದ ಅಧ್ಯಕ್ಷ, 'ರಾಜನ್ ಜೇಡ್', ಎನ್ನುವರು, ಈ ವಿಷಯದಲ್ಲಿ ಹೆಚ್ಚು ಆಸಕ್ತಿವಹಿಸಿದ್ದಾರೆ. ಹಿಂದೂ ಧಾರ್ಮಿಕ ಸಂಪ್ರದಾಯಗಳು ಜೀವನದ ಹಲವು ಘಟ್ಟಗಳಲ್ಲಿ ಅತಿ ಅನಿವಾರ್ಯ. ಅವನ್ನು ಸಕ್ಷಮವಾಗಿ ನಿಭಾಯಿಸಲು BTCCGL ಟೊಂಕಕಟ್ಟಿ ದುಡಿಯುವ ಕಾರ್ಯವನ್ನು ಮಾಡಬೇಕಾಗಿದೆ. 'ವೆಸ್ಟ್ ಲಾಫಯೆಟ್ ನಗರ', ಸನ್ ೧೮೮೮ ರಲ್ಲಿ ಸ್ಥಾಪನೆಗೊಂಡಿತು. ಅಮೆರಿಕದಲ್ಲಿ ಒಟ್ಟು ೨.೨೯ ಮಿಲಿಯನ್ ಹಿಂದೂ ಸಂಪ್ರದಾಯಸ್ಥರು ಇದ್ದಾರೆ. ಪೂಜೆ ಪುನಸ್ಕಾರಗಳನ್ನು BTCCGL ಮುಖ್ಯಸ್ಥರಾದ, 'ಉಮೇಶ್ ಪಟೇಲ್' ಮತ್ತು 'ಜಗದೀಶ್ ಪಟೇಲ್' ನಿಭಾಯಿಸುತ್ತಿದ್ದಾರೆ.

ವರ್ಗ:ಅಮೆರಿಕದ ಭಾರತೀಯ ದೇವಾಲಯಗಳು
ಬಡಗ ಭಾಷೆ

**ಬಡಗ** ತಮಿಳುನಾಡಿನ ನೀಲಗಿರಿ ಜಿಲ್ಲೆಯ ಬಡಗ ಜನರು ಮಾತನಾಡುವ ದಕ್ಷಿಣ ದ್ರಾವಿಡ ಭಾಷೆಯಾಗಿದೆ . ಈ ಭಾಷೆಯು ತಮಿಳು ಭಾಷೆಯಿಂದ ಭಾರೀ ಪ್ರಭಾವದಿಂದ ಕನ್ನಡ ಭಾಷೆಗೆ ನಿಕಟ ಸಂಬಂಧ ಹೊಂದಿದೆ.  ನೀಲಗಿರಿಯಲ್ಲಿ ಮಾತನಾಡುವ ಎಲ್ಲಾ ಬುಡಕಟ್ಟು ಭಾಷೆಗಳಲ್ಲಿ (ಬಡಗ, ತೊದ ಭಾಷೆ, ಕೊತ ಭಾಷೆ (ಭಾರತ) ), ಬಡಗವು ಹೆಚ್ಚು ಮಾತನಾಡುವ ಭಾಷೆಯಾಗಿದೆ.

ಯು ನೀಲಗಿರಿ ಬೆಟ್ಟಗಳಲ್ಲಿ ವಾಸಿಸುವ ಸುಮಾರು ೧,೪೦.೦೦೦ ಜನರ ಆಡು ಭಾಷೆಯಾಗಿದೆ.

## ಮೂಲಗಳು 
ಬಡಗ ಕನ್ನಡದ ಒಂದು ಕವಲು . ಬಡಗ ಆಧುನಿಕ ಕನ್ನಡದೊಂದಿಗೆ ಹಲವು ಸಾಮಾನ್ಯ ಲಕ್ಷಣಗಳನ್ನು ಹಂಚಿಕೊಂಡಿರುವುದು ಇದನ್ನು ಸಾಬೀತುಪಡಿಸುತ್ತದೆ. ಅಂತಹ ಒಂದು ವೈಶಿಷ್ಟ್ಯವೆಂದರೆ ಬಡಗ 13 ನೇ ಶತಮಾನದ ಕನ್ನಡದಲ್ಲಿ ಈಗಾಗಲೇ ಕಣ್ಮರೆಯಾಗಲು ಪ್ರಾರಂಭಿಸಿದ p ಬದಲಿಗೆ ಆರಂಭಿಕ h (ಆಧುನಿಕ ಕನ್ನಡದೊಂದಿಗೆ ಸಾಮಾನ್ಯ) ತೋರಿಸುತ್ತದೆ.

## ಧ್ವನಿಶಾಸ್ತ್ರ 
ಬಡಗವು ಐದು ಸ್ವರ ಗುಣಗಳನ್ನು ಹೊಂದಿದೆ, /, ಅವುಗಳಲ್ಲಿ ಪ್ರತಿಯೊಂದೂ ಉದ್ದವಾಗಿರಬಹುದು ಅಥವಾ ಚಿಕ್ಕದಾಗಿರಬಹುದು, ಮತ್ತು 1930 ರ ದಶಕದವರೆಗೆ ಅವು ವ್ಯತಿರಿಕ್ತವಾಗಿ ಅರ್ಧ ಮತ್ತು ಸಂಪೂರ್ಣವಾಗಿ ಹಿಮ್ಮೆಟ್ಟಿಸಿದವು, ಒಟ್ಟು 30 ಸ್ವರ ಫೋನೀಮ್‌ಗಳು .   ಪ್ರಸ್ತುತ ಸ್ಪೀಕರ್‌ಗಳು ಕೆಲವು ಸ್ವರಗಳ ಹಿಮ್ಮೆಟ್ಟುವಿಕೆಯನ್ನು ಮಾತ್ರ ಪ್ರತ್ಯೇಕಿಸುತ್ತವೆ. 

ಪ್ರತಿಲೇಖನದ ಮೇಲೆ ಗಮನಿಸಿ: ವಾಕ್ಚಾತುರ್ಯ ⟨ ◌˞ ⟩ ಅರ್ಧ-ಮೂರ್ಧನ್ಯಾಕ್ಷರವನ್ನು ಸೂಚಿಸುತ್ತದೆ; ದ್ವಿಗುಣಗೊಳಿಸಿದರೆ ⟨ ◌˞˞ ⟩ ಇದು ಪೂರ್ಣ ಹಿಮ್ಮುಖವನ್ನು ಸೂಚಿಸುತ್ತದೆ.

## ಬರವಣಿಗೆ ವ್ಯವಸ್ಥೆ 
ಇಂಗ್ಲಿಷ್, ಕನ್ನಡ ಮತ್ತು ತಮಿಳಿನ ಆಧಾರದ ಮೇಲೆ ಕಾಗುಣಿತವನ್ನು ನಿರ್ಮಿಸಲು ಹಲವಾರು ಪ್ರಯತ್ನಗಳನ್ನು ಮಾಡಲಾಗಿದೆ. 1890 ರಲ್ಲಿ ಮಂಗಳೂರಿನ ಬಾಸೆಲ್ ಮಿಷನ್ ಪ್ರೆಸ್‌ನಿಂದ "ಅಂಗ ಕರ್ತಗಿಬ್ಬ ಯೇಸು ಕ್ರಿಸ್ತನ ಒಳ್ಳೆ ಸುದ್ದಿಯ ಪುಸ್ತಕ" ಎಂಬ ಕ್ರೈಸ್ತ ಕೃತಿಯು ಕನ್ನಡ ಲಿಪಿಯನ್ನು ಬಳಸಿದ ಮೊದಲ ಮುದ್ರಿತ ಪುಸ್ತಕವಾಗಿದೆ 
thumb| ಬಡಗ ಲಿಪಿಯನ್ನು ರಚಿಸಲು ತಮಿಳು-ಕನ್ನಡ ಲಿಪಿಯ ಸ್ವರಗಳು ಮತ್ತು ವ್ಯಂಜನಗಳ ಬಳಕೆ
[thumb| ಬಡಗ ಲಿಪಿಯನ್ನು ರಚಿಸಲು [ತಮಿಳು - ಕನ್ನಡ ಲಿಪಿಯ ಬಳಕೆ]]
ಬಡಗವನ್ನು ಕನ್ನಡ ಲಿಪಿ ಮತ್ತು ತಮಿಳು ಲಿಪಿಯಲ್ಲೂ ಬರೆಯಬಹುದು.

## ಭಾಷಾ ದಾಖಲೆ 
ಬಡಗವನ್ನು ಭಾಷಾಶಾಸ್ತ್ರಜ್ಞರು ಅಧ್ಯಯನ ಮಾಡಿ ದಾಖಲಿಸಿದ್ದಾರೆ. ಹತ್ತೊಂಬತ್ತನೆಯ ಶತಮಾನದ ಉತ್ತರಾರ್ಧದಿಂದ ಹಲವಾರು ಬಡಗ-ಇಂಗ್ಲಿಷ್ ನಿಘಂಟುಗಳನ್ನು ತಯಾರಿಸಲಾಗಿದೆ. 

ಬಡಗಿನ ನಾಣ್ಣುಡಿಗಳು ಮತ್ತು ಇತರ ಸಾಂಪ್ರದಾಯಿಕ ಹೇಳಿಕೆಗಳ ಸಂಗ್ರಹವನ್ನು ಪಾಲ್ ಹಾಕಿಂಗ್ಸ್ ಅವರು ಸಂಕಲಿಸಿದ್ದಾರೆ ಮತ್ತು ಸಂಪಾದಿಸಿದ್ದಾರೆ.  ಇದು ಹಲವಾರು ದಶಕಗಳಿಂದ ವಸ್ತುಗಳನ್ನು ಸಂಗ್ರಹಿಸುವ ಅನೇಕ ಜನರ ಕೆಲಸದ ಫಲಿತಾಂಶವಾಗಿದೆ.

## ಉಲ್ಲೇಖಗಳು 
## ಸಂಬಂಧಿತ ಸಾಹಿತ್ಯ 
* Hockings, Paul. *Counsel from the ancients: A study of Badaga proverbs, prayers, omens, and curses.*  Mouton de Gruyter, 1988. 

## ಬಾಹ್ಯ ಕೊಂಡಿಗಳು 
** Online community of Badagas worldwide 
** Badaga literature
** A website on the Badaga
** Audio recordings in Badaga, with annotations in trilingual format (Badaga, English, French)  – transcribed and translated by C. Pilot-Raichoor – site of the Pangloss Collection, CNRS-LACITO

ವರ್ಗ:ದ್ರಾವಿಡ ಭಾಷೆಗಳು
ವರ್ಗ:ಭಾಷೆಗಳು
ವರ್ಗ:ಕರಾವಳಿ ವಿಕಿಮೀಡಿಯನ್ಸ್
ಹೋಮರ್

**ಹೋಮರ್** ಗ್ರೀಕ್ ಭಾಷೆಯ ಅಮರ ಕವಿ. ಇಲಿಯಾಡ್, ಒಡಿಸ್ಸಿ ಎಂಬ ಎರಡು ಮಹಾ ಕಾವ್ಯಗಳನ್ನು ಬರೆದವ. ಕ್ರಿಸ್ತ ಪೂರ್ವ ೮೫೦ರ ಸರಿಸುಮಾರಿನಲ್ಲಿ ಬದುಕಿದ್ದ ಎಂಬುದು ಒಂದು ಅಂದಾಜು.

## ಹೋಮರ್ ಪದದ ಅರ್ಥ
ಹೋಮರ್ ಪದದ ಅರ್ಥ ಕೈದಿ ಅಥವಾ ಕುರುಡ ಅಥವಾ ಬಂದಿಯಾಗಿರುವವ. ಕುರುಡನಾಗಿದ್ದಕ್ಕೆ ಆತನ ಹೆಸರು ಹೋಮರ್ ಎಂದಾಯಿತೋ ಅಥವಾ ಅವನು ಕುರುಡಾಗಿದ್ದನೋ ಅಂಬುದು ಸಂದೇಹವೇ. ಹೋಮರ್ ಬರೆದು ಪ್ರಸಿದ್ಧಿ ಪಡೆದದ್ದು ಇಲಿಯಾಡ್, ಒಡಿಸ್ಸಿ ಎಂಬೆರಡು ವೀರಕಾವ್ಯಗಳಿಗೆ. ನೋಸ್ಟೋಲ್, ಸಣ್ಣ ಇಲಿಯಾಡ್, ಸಿಪ್ರಿಯಾ, ಎಪಿಗೋನಿ, ಈಡಿಪಸ್ ಮತ್ತು ಸಂತಾನ, ಹೋಮರನ ಒಸಗೆಗಳು,ಕಪ್ಪೆ-ಇಲಿಗಳ ಯುದ್ಧ (ಬಟ್ರಚೋಮಿಯೋಚಿಯ) ಎಂಬ ನೀಳ್ಗವಿತೆಗಳು ಆತ ಬರೆದುದೇ ಎಂಬುದು ನಂಬಿಕೆ.

## ಹೋಮರ್ ಬರೆದ ಕಾವ್ಯಗಳು
೫೦ ನಗರಗಳ ಗುಂಪಾದ ಗ್ರೀಸ್ ಒಂದು ರಾಷ್ಟ್ರವಾಗಿ ಹೊಮ್ಮಲು ಹೋಮರ್ ಬರೆದ ಕಾವ್ಯಗಳು ಸ್ಪೂರ್ತಿಯಾದವು. ಇಲಿಯಾಡ್ ಮತ್ತು ಒಡಿಸ್ಸಿ ಇವು ಎರಡೂ ಕಾವ್ಯಗಳು ಅರ್ಧಕ್ಕಿಂತಲೂ ಹೆಚ್ಚು ಭಾಗ ಭಾಷಣಗಳನ್ನು ಹೊಂದಿವೆ. ಕೆಲವರ ಪ್ರಕಾರ ಹೋಮರ್ ಒಬ್ಬ ಕವಿಯಲ್ಲ ಮತ್ತು ಅವನ ಕಾವ್ಯಗಳು ಒಬ್ಬನಿಗಿಂತ ಹೆಚ್ಚು ಮಂದಿ ಬರೆದಿರುವಂತಿದೆ.

## ಇತಿಹಾಸಕಾರರ ಪ್ರಕಾರ
*ಇತಿಹಾಸಕಾರರ ಪ್ರಕಾರ ಹೋಮರ ನಿಜವಾದ ಹೆಸರು ಟಿಗ್ರಾನೆಸ್.ಆತ ಬ್ಯಾಬಿಲೊನಿಯದವ ಇರಬಹುದೆಂದು ಊಹೆ. ಗ್ರೀಕರ ಯುದ್ಧಕೈದಿಯಾಗಿ ಗ್ರೀಸಿಗೆ ಬಂದನೆಂದು ನಂಬುಗೆ. ಇನ್ನು ಕೆಲವು ಐತಿಹ್ಯಗಳ ಪ್ರಕಾರ ಆತನ ಹೆಸರು ಮೆಲೆಸಿಗೆನೆಸ್ (ಮೆಲೆಸ್ ನಲ್ಲಿ ಜನಿಸಿದವ ಎಂದರ್ಥ)ವಯಸ್ಸಾದ ಮೇಲೆ ಒಡಿಸ್ಸಿಯನ್ನೂ, ಯವ್ವನದಲ್ಲಿ ಇಲಿಯಾಡನ್ನೂ ಬರೆದ ಎಂಬುದು ವಾಡಿಕೆ.
*ಗ್ರೀಕ್ ದೊರೆ ಟಾಲೆಮಿ ಹೋಮರನ ಕೃತಿಗಳೊಡನೆ ಇರುವ ಬಸದಿಗಳು ಇಟಲಿಯಲ್ಲಿ ದೊರೆತಿವೆ. ಅಲೆಕ್ಸಾಂಡ್ರಿಯದಲ್ಲಿ ಮತ್ತು ಇತರೆಡೆ ದೊರೆತಿರುವ ಶಿಲಾಶಿಲ್ಪಗಳು ಹೋಮರ್ ಗ್ರೀಕರ ಮನಸ್ಸಿನಲ್ಲಿ ಮೂಡಿಸಿದ್ದ ಛಾಪನ್ನು ಒತ್ತಿ ಹೇಳುತ್ತವೆ. ಹೋಮರ್ ತನ್ನ ಬದುಕನ್ನು ಬಡತನದಲ್ಲಿ ಕಳೆದು ಸತ್ತ ಎಂಬುದು ಖಚಿತವಾಗಿದೆ. ಆತನ ಕೀರ್ತಿ, ಆತ ಸತ್ತ ಮೇಲೆಯೇ ಬೆಳೆದಿದ್ದು.
‍
## ಚೌಪದಿ
*ಎ. ಎನ್. ಮೂರ್ತಿರಾಯರ "ಅಲೆಯುವ ಮನ" ಪುಸ್ತಕದಲ್ಲಿ ಹೋಮರನ ಬಗ್ಗೆ ಇರುವ ಚೌಪದಿ ಆತನ ಅವಸ್ಥೆಯನ್ನು  ಸೂಕ್ಕ್ಶ್ಮವಾಗಿ ಹೇಳುತ್ತದೆ.

ಹೋಮರನು ಬದುಕಿದ್ದ, ಐವತ್ತು ನಗರಗಳ ಬೀದಿಯಲ್ಲಿ ತಂಗೂಳ ತಿರಿದು ತಿಂದು.  ಹೋಮರನು ಸತ್ತಾಯ್ತು, ಐವತ್ತು ನಗರಗಳು ಸ್ಪರ್ಧೆಯನು ಹೂಡಿದವು, ನಮ್ಮವನು ಹೋಮರ್ ಎಂದು.

## ಬಾಹ್ಯ ಸಂಪರ್ಕಗಳು
* 
* 
* The Chicago Homer 
* 
## ಉಲ್ಲೇಖಗಳು 
ವರ್ಗ:ಕವಿಗಳು
ರಾಮನಾಥಮೊಲೆ

**ರಾಮನಾಥಮೊಲೆ**ರಾಮನಾಥಮೋಳೆಯು ಒಂದು ಪುಟ್ಟ ಹಳ್ಳಿ ಇದು ಕಿರುಗಾವಲು ಹೋಬಳಿಯಲ್ಲಿ ಬರುತ್ತದೆ.ಮಳವಳ್ಳಿ ತಾಲೂಕ್ ಮಂಡ್ಯ ಜಿಲ್ಲೆ ಕರ್ನಾಟಕ ರಾಜ್ಯ.ಈ ಊರಿನಲ್ಲಿ ಎರಡು ದೇವತೆಗಳು ಇದ್ದರೆ. ಒಬ್ಬರು ಕಾಳಿಕ ಮತ್ತೊಬ್ಬರು ಮಾರಮ್ಮ. ವರುಷಕ್ಕೆ ಒಂದು ಬಾರಿ ಹಬ್ಬ ಆಚರಿಸುತ್ತಾರೆ.ಒಂದು ಕೆರೆಯು ಇದೆ.

ವರ್ಗ:ಮಂಡ್ಯ ಜಿಲ್ಲೆ
ಇಸ್ರೇಲ್ ಅಕಾಡೆಮಿ ಆಫ್ ಸೈನ್ಸಸ್

**ಇಸ್ರೇಲ್ ಅಕಾಡೆಮಿ ಆಫ್ ಸೈನ್ಸಸ್** ಇಸ್ರೇಲ್ದೇಶದ ಜೆರುಸಲೆಮ್ ಮೂಲದ ಸೈನ್ಸಸ್ ಮತ್ತು ಹ್ಯುಮಾನಿಟೀಸ್ ನ ಇಸ್ರೇಲ್ ಅಕಾಡೆಮಿ, ರಾಷ್ಟ್ರೀಯ ಮಹತ್ವವನ್ನು ಸಂಶೋಧನಾ ಯೋಜನೆಗಳಿಗೆ ಸರ್ಕಾರ ಸಲಹೆ ನೀಡಲು, ವಿಜ್ಞಾನದ ವಿದ್ವಾಂಸರು ಮತ್ತು ಇಸ್ರೇಲ್‍ನ ಮಾನವಿಕಗಳು ನಡುವೆ ಸಂಪರ್ಕ ಬೆಳೆಸುವ ಇಸ್ರೇಲ್ ರಾಜ್ಯ 1961 ರಲ್ಲಿ ಸ್ಥಾಪಿಸಲಾಯಿತು. ಇದು ಇಸ್ರೇಲ್‍ನ ಅತ್ಯಂತ ಶ್ರೇಷ್ಠ 102 ವಿದ್ವಾಂಸರನ್ನು  ಒಳಗೊಂಡಿದೆ.
ಅಕಾಡೆಮಿಯು ಜೆರುಸಲೆಮ್‍ನಲ್ಲಿ ಇಸ್ರೇಲ್ ಅಧ್ಯಕ್ಷರ ಅಧಿಕೃತ ನಿವಾಸ ಮತ್ತು ಆಲ್ಬರ್ಟ್ ಐನ್ಸ್ಟೈನ್ ಸ್ಕ್ವೇರ್, ಇಸ್ರೇಲ್ ಉನ್ನತ ಶಿಕ್ಷಣ ಮಂಡಳಿಯ ಸಮೀಪದಲ್ಲಿದೆ.
## ಬಾಹ್ಯ ಕೊಂಡಿಗಳು 
* Israel Academy of Sciences and Humanities 

ವರ್ಗ:ಸಂಶೋಧನೆ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಚನ್ನರಾಯನ ದುರ್ಗ

**ಚನ್ನರಾಯನ ದುರ್ಗ**, ತುಮಕೂರು ಜಿಲ್ಲೆ ಯ ಮತ್ತೊಂದು ಪ್ರಸಿದ್ಧ ತಾಣ ಮಧುಗಿರಿಯ ಸಮೀಪವೇ ಇರುವ ಪುಟ್ಟ ಹಳ್ಳಿ.

## ಇತಿಹಾಸ
ಸಮುದ್ರಮಟ್ಟದಿಂದ ಮೂರೂಮುಕ್ಕಾಲು ಸಾವಿರ ಅಡಿ ಎತ್ತರದಲ್ಲಿರುವ ಇಲ್ಲಿನ ಕೋಟೆಯನ್ನು ಮೊದಲಿಗೆ ಕಟ್ಟಿದವನು ಮಧುಗಿರಿಯ ಪಾಳೇಗಾರ ವಂಶಕ್ಕೆ ಸೇರಿದ ಚಿಕ್ಕಪ್ಪ ಗೌಡ ಎಂದು ಇತಿಹಾಸ ಹೇಳುತ್ತದೆ. ಬಹಳಷ್ಟು ವರ್ಷಗಳ ಕಾಲ ಈ ಕೋಟೆ ಮಧುಗಿರಿಯ ಪಾಳೇಗಾರರ ವಶದಲ್ಲೇ ಇತ್ತಂತೆ. ಮಧುಗಿರಿ ಮರಾಠರ ಆಕ್ರಮಣಕ್ಕೆ ತುತ್ತಾದಾಗ ಈ ಕೋಟೆ ಕೂಡ ಅವರ ಕೈವಶವಾಯಿತು. ಚಿಕ್ಕದೇವರಾಯ ಒಡೆಯರ ಆಳ್ವಿಕೆಯಲ್ಲಿ ಚನ್ನರಾಯನದುರ್ಗ ಮೈಸೂರು ಸಂಸ್ಥಾನದ ಭಾಗವಾಯಿತು. ಆಗ ಇಲ್ಲಿಗೆ ಪ್ರಸನ್ನಗಿರಿ ಎಂಬ ಹೆಸರಿತ್ತಂತೆ. ನಡುವೆ ಮತ್ತೊಮ್ಮೆ ಮರಾಠರ ಪಾಲಾದ ಈ ದುರ್ಗ ಚಂದ್ರಾಯದುರ್ಗವೆಂದೂ ಕರೆಸಿಕೊಂಡಿತ್ತು, ಮರಾಠಾ ಸೇನಾಧಿಕಾರಿಗಳಾದ ಶ್ರೀಪಂತ ಪ್ರಧಾನ ಹಾಗೂ ಮಾಧವರಾಯ ಬಲ್ಲಾಳ ಪ್ರಧಾನರ ಹೆಸರಿನಲ್ಲಿರುವ ೧೭೬೬ರ ಶಿಲಾಶಾಸನವನ್ನು ಕೋಟೆಯ ದ್ವಾರದಲ್ಲಿ ಈಗಲೂ ಕಾಣಬಹುದು.ಟಿಪ್ಪುವಿನ ಪ್ರಾಬಲ್ಯದ ಸಮಯದಲ್ಲಿ ಚನ್ನರಾಯದುರ್ಗ ಮತ್ತೆ ಮೈಸೂರು ಸಂಸ್ಥಾನಕ್ಕೆ ಸೇರಿತು. ಅಂತಿಮವಾಗಿ ಮೂರನೆಯ ಮೈಸೂರು ಯುದ್ಧದ ಸಂದರ್ಭದಲ್ಲಿ  ಲೆಫ್ಟಿನೆಂಟ್ ಕರ್ನಲ್ ಮ್ಯಾಕ್ಸ್‌ವೆಲ್ ಎಂಬಾತನ ನೇತೃತ್ವದಲ್ಲಿದ್ದ ಬ್ರಿಟಿಷ್ ಸೇನೆ ಈ ದುರ್ಗವನ್ನು ಆಕ್ರಮಿಸಿಕೊಂಡಿತು. ನಂತರದ ದಿನಗಳಲ್ಲಿ ತನ್ನದೇ ಹೆಸರಿನ ತಾಲೂಕಿನ ಕೇಂದ್ರವಾಗಿದ್ದ ಚನ್ನರಾಯನ ದುರ್ಗ ಈಗ ಪುಟ್ಟದೊಂದು ಅಜ್ಞಾತ ಹಳ್ಳಿಯಾಗಿ ಉಳಿದುಕೊಂಡಿದೆ. ಇಲ್ಲಿಗೆ ಬರುವ ಪ್ರವಾಸಿಗರು ಕಡಿಮೆಯಾದರೂ ಐತಿಹಾಸಿಕ ಸ್ಮಾರಕಗಳನ್ನು ಹಾಳುಗೆಡವುವ ನಿಧಿಶೋಧಕರ ಪೀಡೆ ಮಾತ್ರ ತಪ್ಪಿಲ್ಲ.

## ಚಿತ್ರಗಳು

File:Channarayanadurga1.jpg|ಚನ್ನರಾಯನದುರ್ಗ ಬೆಟ್ಟದ ಕೋಟೆ
File:Channarayanadurga2.jpg|ಚನ್ನರಾಯನದುರ್ಗ ಬೆಟ್ಟದ ಕೋಟೆ
File:Channarayanadurga3.jpg|ಚನ್ನರಾಯನದುರ್ಗ ಬೆಟ್ಟದ ಕೋಟೆ
File:Channarayanadurga4.jpg|ಚನ್ನರಾಯನದುರ್ಗ ಬೆಟ್ಟದ ಕೋಟೆ
File:Channarayanadurga5.jpg|ಚನ್ನರಾಯನದುರ್ಗ ಬೆಟ್ಟದ ಕೋಟೆ
File:Channarayanadurga6.jpg|ಚನ್ನರಾಯನದುರ್ಗ ಬೆಟ್ಟದ ಕೋಟೆ
File:Channarayanadurga1.jpg|ಚನ್ನರಾಯನದುರ್ಗ ಬೆಟ್ಟದ ಕೋಟೆ

ವರ್ಗ:ತುಮಕೂರು ಜಿಲ್ಲೆ
ವರ್ಗ:ಕೋಟೆಗಳು
ಸಿದ್ಧಗಂಗಾ ಶಿಕ್ಷಣ ಸಂಸ್ಠೆ

ಇದು ತುಮಕೂರಿನ ಮುಖ್ಯ ಶಿಕ್ಷಣ ಸಂಸ್ಥೆಗಳಲ್ಲಿ ಒಂದಾಗಿದೆ. ಈ ಸಂಸ್ಥೆಯಡಿಯಲ್ಲಿ ವಿವಿಧ ವಿಷಯಗಳಿಗೆ ಸಂಬಂಧಿಸಿದ ಶಿಕ್ಷಣವನ್ನು ನೀಡುತ್ತಿದೆ ಉದಾಹರಣೆಗೆ,
*ಸಿದ್ಧಗಂಗಾ ತಾಂತ್ರಿಕ ಮಹಾವಿದ್ಯಾಲಯ
*ಸಿದ್ಧಗಂಗಾ ಮಹಿಳಾ ಕಾಲೇಜು
*ಸಿದ್ಧಗಂಗಾ ಪ್ರೌಡಶಾಲೆ

ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಕೆ. ಎಸ್. ಭಗವಾನ್

**ಪ್ರೊ. ಕೆ. ಎಸ್. ಭಗವಾನ್** ಅವರು ಒಬ್ಬ ವಿಮರ್ಶಕ, ಅನುವಾದಕ ಹಾಗೂ ಚಿಂತಕ. ಮೈಸೂರಿನ ಮಹಾರಾಜ ಕಾಲೇಜಿನ ಇಂಗ್ಲಿಷ್ ವಿಭಾಗದ ಮುಖ್ಯಸ್ಥರಾಗಿದ್ದರು. ಬಂಡಾಯ ವಿಮರ್ಶೆಯ ಮೊದಲ ಮತ್ತು ಮುಖ್ಯ ವಿಮರ್ಶಕರು. ವಿಮರ್ಶೆಯಲ್ಲಿ ಅಂತರ್ ಶಿಸ್ತೀಯ ಅಧ್ಯಯನಗಳನ್ನು ಪ್ರಾರಂಭಿಸಿದವರು. ಸರಳ ಮದುವೆ ಚಳವಳಿಯಲ್ಲಿ ನೂರಾರು ಲಗ್ನಗಳನ್ನು ನೆರವೇರಿಸಿದ್ದಾರೆ. ಅವರು ಮೈಸೂರಿನ ಕುವೆಂಪು ನಗರದಲ್ಲಿ ವಾಸವಾಗಿದ್ದಾರೆ.

## ಜೀವನ 
### ಜನನ 
ಕೆ. ಎಸ್. ಭಗವಾನ್ ಅವರು ಜುಲೈ 14, 1945ರಲ್ಲಿ ಮೈಸೂರು ಜಿಲ್ಲೆಯ ಕಲ್ಲಹಳ್ಳಿಯಲ್ಲಿ ಜನಿಸಿದರು.

### ಶಿಕ್ಷಣ 
ಭಗವಾನ್ ಅವರು ಮೈಸೂರು ವಿಶ್ವವಿದ್ಯಾನಿಲಯದಿಂದ ಇಂಗ್ಲಿಷ್ ವಿಷಯದಲ್ಲಿ ಎಂ.ಎ. ಪದವಿಯನ್ನೂ, ಅಮೆರಿಕದ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯದಿಂದ ಡಿ.ಲಿಟ್. ಪದವಿಯನ್ನೂ ಪಡೆದಿದ್ದಾರೆ.

### ವೃತ್ತಿಜೀವನ 
ಪ್ರೊ. ಕೆ.ಎಸ್. ಭಗವಾನ್ ಅವರು ಮೈಸೂರಿನ ಮಹಾರಾಜ ಕಾಲೇಜಿನ ಇಂಗ್ಲಿಷ್ ವಿಭಾಗದ ಮುಖ್ಯಸ್ಥರಾಗಿದ್ದರು.

## ಸಾಹಿತ್ಯ ಕೃಷಿ 
ಭಗವಾನ್ ಅವರು ಬಂಡಾಯ ವಿಮರ್ಶೆಯ ಮೊದಲ ಮತ್ತು ಮುಖ್ಯ ವಿಮರ್ಶಕರು. ವಿಮರ್ಶೆಯಲ್ಲಿ ಅಂತರ್ ಶಿಸ್ತೀಯ ಅಧ್ಯಯನಗಳನ್ನು ಪ್ರಾರಂಭಿಸಿದವರು. ಷೇಕ್ಸ್ ಪಿಯರ್ ನ ಒಂಬತ್ತು ಮಹತ್ವದ ನಾಟಕಗಳನ್ನು ಕನ್ನಡಕ್ಕೆ ಅನುವಾದಿಸಿದ್ದಾರೆ. ಅವರ ವಿವಾದಿತ ಕೃತಿ 'ಶಂಕರಾಚಾರ್ಯ ಮತ್ತು ಪ್ರತಿಗಾಮಿತನ' ೧೫ ಮುದ್ರಣಗಳನ್ನು ಕಂಡಿದ್ದು ಅನ್ಯಭಾಷೆಗಳಿಗೂ ಅನುವಾದಗೊಂಡಿದೆ. 

ಅವರ ಕೃತಿಗಳ ಪಟ್ಟಿ  ಈ ರೀತಿ ಇದೆ:

### ವಿಮರ್ಶೆ 
# ಬದಲಾವಣೆ
# ಕುವೆಂಪು ಯುಗ
# ಆಂತರ್ಯ
# ಕಣಿಗಲೆ

### ವಿಚಾರ 
# ಭಾಷೆ ಮತ್ತು ಸಂಸ್ಕೃತಿ
# ಶಂಕರಾಚಾರ್ಯ ಮತ್ತು ಪ್ರತಿಗಾಮಿತನ
# ಗಾಂಧಿಯನ್ನು ಗೋಡ್ಸೆ ಏಕೆ ಕೊಂದ?
# ಬುದ್ಧ ಮತ್ತು ಕಾರ್ಲ್ ಮಾರ್ಕ್ಸ್
# ಸುಖದ ಹಾದಿ
# ಅನನ್ಯತೆ
# Violence in Hinduism

### ಅನುವಾದ 
#### ಸೃಜನಶೀಲ 
# ಜೂಲಿಯಸ್ ಸೀಸರ್
# ವೆನಿಸಿನ ವರ್ತಕ
# ಹ್ಯಾಮ್ಲೆಟ್
# ಆಂಟನಿ ಮತ್ತು ಕ್ಲಿಯೋಪಾತ್ರ
# ಒಥೆಲೊ
# ನಿಮ್ಮಿಷ್ಟ
# ಮ್ಯಾಕ್ ಬೆತ್
# ಮಹಾರಾಜ ಲಿಯರ್
# ರೋಮಿಯೊ ಮತ್ತು ಜೂಲಿಯೆಟ್
# ವೃದ್ಧ ಮತ್ತು ಸಮುದ್ರ

#### ಸೃಜನೇತರ 
# ಅಂಬೇಡ್ಕರ್ ಬರಹಗಳು ಮತ್ತು ಭಾಷಣಗಳು (ಸಂ. ೩, ೭ ಮತ್ತು ೧೧)
# ಇತಿಹಾಸದ ಪಾಠಗಳು
# ಹಿಂದೂ ಸಾಮ್ರಾಜ್ಯಶಾಹಿಯ ಇತಿಹಾಸ

### ಚರಿತ್ರೆ
# ಇತಿಹಾಸ ಚಕ್ರ

### ಸಂಪಾದನೆ 
# ಗಂಗೋತ್ರಿ
# ಚಂಪಾ: ಆಯ್ದ ಕವನಗಳು
# ಜಿಜ್ಞಾಸು
# ಸಾಹಿತ್ಯ ವಿಮರ್ಶೆ ೧೯೮೫
# ಕೆಂಗಲ್ಲರ ಭಾಷಣಗಳು
# As You Like It
# Macbeth
# Othello
# The Merchant of Venice

### ಮಕ್ಕಳ ಸಾಹಿತ್ಯ 
# ಮಂತ್ರದ ಉಂಗುರ
# ಷೇಕ್ಸ್ ಪಿಯರ್ ಕತೆಗಳು: 
* ನಲಿವಿನಾಟಗಳು
* ನೋವಿನಾಟಗಳು
* ಚರಿತ್ರಾಟಗಳು

## ನುಡಿಮುತ್ತುಗಳು 
* ಸಹೃದಯ ಸಂತೋಷವೇ ಸಾಹಿತಿಯ ಸಂಪತ್ತು.
* ಸಹೃದಯ ಸಹಾನುಭೂತಿಯೇ ಸಾಹಿತಿಗೆ ಸಂಜೀವಿನಿ.

## ಪ್ರಶಸ್ತಿ ಪುರಸ್ಕಾರ 
# ಕಾವ್ಯಾನಂದ ಪ್ರಶಸ್ತಿ  (1982)
# ಕುವೆಂಪು ಬಹುಮಾನ (1985)
# ಕರ್ನಾಟಕ ಸರ್ಕಾರದ ರಾಜ್ಯೋತ್ಸವ ಪ್ರಶಸ್ತಿ (1999)
# ನಾಡ ಚೇತನ ಪ್ರಶಸ್ತಿ (2003)
# ಕುವೆಂಪು ಶತಮಾನೋತ್ಸವ ಪ್ರಶಸ್ತಿ (2004)
# ಕರ್ನಾಟಕ ನಾಟಕ ಅಕಾಡೆಮಿ ಪ್ರಶಸ್ತಿ (2007)
# ಕುವೆಂಪು ಪ್ರಶಸ್ತಿ (2011)
# ಶೂನ್ಯಪೀಠ ಪ್ರಶಸ್ತಿ (2011)
# ಸಾಹಿತ್ಯ ಕಲಾರತ್ನ (2011)
# ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಗೌರವ ಪ್ರಶಸ್ತಿ (೨೦೧೩) 
# ದಾವಣಗೆರೆಯ ಪ್ರೊ. ಬಿ. ವಿ. ವೀರಭದ್ರಪ್ಪ ಪ್ರತಿಷ್ಠಾನ ನೀಡುವ 'ಲೋಕಾಯತ' ಪ್ರಶಸ್ತಿ (2014)
# ಕರ್ನಾಟಕ ಕ್ರಾಂತಿರತ್ನ (2015)

## ಗೌರವ 
# ಪ್ರೊ. ಭಗವಾನ್ ಅವರು ೨೦೧೧ರಲ್ಲಿ ಹುಣಸೂರಿನಲ್ಲಿ ನಡೆದ ಮೈಸೂರು ಜಿಲ್ಲಾ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು. 

## ವಿವಾದಗಳು
ಕಟುವಾದ ಎಡಪಂಥೀಯ ಹಾಗೂ ಹಿಂದೂ ವಿರೋಧಿ ಆಲೋಚನಾ ಧಾಟಿಯನ್ನು ಹೊಂದಿರುವ ಆರೋಪ ಹೊತ್ತಿರುವ ಭಗವಾನ್ ಅವರು ಹಿಂದೂ ಧರ್ಮವನ್ನು, ಹಿಂದೂ ಧರ್ಮ ದೇವತೆಗಳನ್ನು, ಪುರಾಣಗಳನ್ನು, ಶಂಕರಾಚಾರ್ಯರನ್ನು, ಭಗವದ್ಗೀತೆಯನ್ನು, ಪೂಜಾಸ್ಥಳಗಳನ್ನು ಕಟುವಾಗಿ ಟೀಕಿಸಿ ಅನೇಕ ಬಾರಿ ವಿವಾದಗಳನ್ನು ಸೃ‌ಷ್ಟಿಸಿದರು. ಹಿಂದುಗಳು ದೇವರೆಂದು ಆರಾಧಿಸುವ "ಶ್ರೀರಾಮ ತಂದೆಗೆ ಹುಟ್ಟಿದ ಮಗನಲ್ಲ" ಎಂದು ಹೇಳಿಕೆ ನೀಡಿ ವಿವಾದ ಸೃಷ್ಟಿಸಿದರು. ಹಾಗಾಗಿ ಧಾರ್ಮಿಕ ಭಾವನೆಗಳಿಗೆ ಧಕ್ಕೆ ತಂದ ದೂರುಗಳೂ ಅವರ ವಿರುದ್ಧ ದಾಖಲಾದವು.  ಇವರಿಗೆ ನೀಡಿರುವ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಗೆ ವಿರೋಧ ಮತ್ತು ಪ್ರಶಸ್ತಿಯನ್ನು ಹಿಂದೆಗೆದುಕೊಳ್ಳಬೇಕೆಂಬ ಆಗ್ರಹ ಅನೇಕ ಜನರಿಂದ ವ್ಯಕ್ತವಾಯಿತು.

## ಉಲ್ಲೇಖಗಳು
ವರ್ಗ:ಸಾಹಿತಿಗಳು
ವರ್ಗ:ಕನ್ನಡ ಸಾಹಿತಿಗಳು
ವರ್ಗ:ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕೃತರು
ವರ್ಗ:ವಿಮರ್ಶಕರು
ವರ್ಗ:ಮೈಸೂರಿನ ಬರಹಗಾರರು
ಹಳೇ ಒಡಂಬಡಿಕೆ

ಭೂಮಿಯ ಸೃಷ್ಟಿಆದಿಯಿಂದ ನಡೆದಂತಹ ಸಂಗತಿಗಳನ್ನು ಲಿಖಿಸಲ್ಪಟ್ಟ  ಗ್ರಂಥ. ಇದನ್ನು ಇತಿಹಾಸ ಗ್ರಂಥ ಹಾಗೂ ವಿಜ್ಞಾನ ಎಂದೂ ಸಹ ಹೇಳಬಹುದು. ಇದರಲ್ಲಿ ಅನೇಕ ವ್ಯಕ್ತಿಗಳ ಹಾಗೂ ಪ್ರವಾದಿಗಳ ಕುರಿತು ಲಿಖಿಸಲ್ಪಟ್ಟಿದೆ. 
# ಆದಿಕಾಂಡ
# ವಿಮೋಚನಾಕಾಂಡ
# ಯಾಜಕಕಾಂಡ
# ಸಂಖ್ಯಾಕಾಂಡ
# ಧರ್ಮೋಪದೇಶಕಾಂಡ
# ಯೊಹೋಶುವ
# ನ್ಯಾಯಸ್ಥಾಪಕರು
# ರೂತಳು
# ಸಮುವೇಲನು ಭಾಗ ೧
# ಸಮುವೇಲನು ಭಾಗ ೨
# ಅರಸುಗಳು ಭಾಗ ೧
# ಅರಸುಗಳು ಭಾಗ ೨
# ಪೂರ್ವಕಾಲದ ವೃತ್ತಾಂತ ಭಾಗ ೧
# ಪೂರ್ವಕಾಲದ ವೃತ್ತಾಂತ ಭಾಗ ೨
# ಎಜ್ರನು
# ನೆಹೆಮೀಯಾ
# ಎಸ್ತೆರಳು
# ಯೋಬನ ಗ್ರಂಥ
# ಕೀರ್ತನೆಗಳು
# ಜ್ಞಾನೋಕ್ತಿಗಳು
# ಉಪದೇಷಕ
# ಪರಮಗೀತೆ
# ಪ್ರವಾದಿ ಯೆಶಾಯನ ಗ್ರಂಥ
# ಪ್ರವಾದಿ ಯೆರೆಮೀಯನ ಗ್ರಂಥ
# ಪ್ರಲಾಪಗಳು
# ಪ್ರವಾದಿ ಯೆಜೆಕಿಯೇಲನ ಗ್ರಂಥ
# ಪ್ರವಾದಿ ದಾನಿಯೇಲನ ಗ್ರಂಥ
# ಪ್ರವಾದಿ ಹೊಶೇಯನ ಗ್ರಂಥ
# ಪ್ರವಾದಿ ಯೊವೇಲನ ಗ್ರಂಥ
# ಪ್ರವಾದಿ ಆಮೋಸನ ಗ್ರಂಥ
# ಪ್ರವಾದಿ ಓಬದ್ಯನ ಗ್ರಂಥ
# ಪ್ರವಾದಿ ಯೋನನ ಗ್ರಂಥ
# ಪ್ರವಾದಿ ಮೀಕನ ಗ್ರಂಥ
# ಪ್ರವಾದಿ ನಹೂಮನ ಗ್ರಂಥ
# ಪ್ರವಾದಿ ಹಬಕ್ಕೂಕನ ಗ್ರಂಥ
# ಪ್ರವಾದಿ ಜೆಫನ್ಯನ ಗ್ರಂಥ
# ಪ್ರವಾದಿ ಹಗ್ಗಾಯನ ಗ್ರಂಥ
# ಪ್ರವಾದಿ ಜೆಕರ್ಯನ ಗ್ರಂಥ
# ಪ್ರವಾದಿ ಮಲಾಕಿಯನ ಗ್ರಂಥ
### ಅನುಗ್ರಂಥಗಳು(ಪ್ರೊಟೆಸ್ಟಂಟರ ಬೈಬಲ್‌ನಲ್ಲಿ ಈ ಕೆಳಕಂಡ ೧೩ ಪುಸ್ತಕಗಳು ಇರುವುದಿಲ್ಲ)
# ತೊಬೀತನ ಗ್ರಂಥ: ೧
# ತೊಬೀತನ ಗ್ರಂಥ: ೨
# ಜೂಡಿತಳು
# ಎಸ್ತೇರಳು
# ಸೊಲೊಮೋನನ ಜ್ಞಾನಗ್ರಂಥ
# ಸಿರಾಖನು
# ಬಾರೂಕನು
# ಪ್ರವಾದಿ ಯೆರೆಮೀಯನ ಪತ್ರ
# ಅಜರ್ಯನ ಗೀತೆ ಹಾಗು ಮೂವರು ಯುವಕರ ಕೀರ್ತನೆ
# ಸುಸನ್ನಳ ಗ್ರಂಥ
# ಬೇಲ್ ದೇವತೆ ಮತ್ತು ಘಟಸರ್ಪ
# ಮಕ್ಕಾಬಿಯರ ಗ್ರಂಥ:೧
# ಮಕ್ಕಾಬಿಯರ ಗ್ರಂಥ:೨

ವರ್ಗ:ಕ್ರೈಸ್ತ ಧರ್ಮ
ಕ್ಯಾಥೊಲಿಕ್ ಯೂನಿವರ್ಸಿಟಿ ಆಫ್ ಸೇಕ್ರೆಡ್ ಹಾರ್ಟ್

thumb|right|ಸೇಕ್ರೆಡ್ ಹಾರ್ಟ್ ಕಂಟ್ರಿಯಾರ್ಡ್‌ನ ಕ್ಯಾಥೊಲಿಕ್ ವಿಶ್ವವಿದ್ಯಾಲಯ.
1921ರಲ್ಲಿ ಫಾದರ್ ಆಗಸ್ಟಿನೊ ಗೆಮೆಲ್ಲಿ ಸ್ಥಾಪಿಸಿದ ಕ್ಯಾಥೊಲಿಕ್ ಯೂನಿವರ್ಸಿಟಿ ಆಫ್ ಸೇಕ್ರೆಡ್ ಹಾರ್ಟ್ 42,000 ವಿದ್ಯಾರ್ಥಿಗಳ ದಾಖಲಾತಿ ಇರುವ ಜಗತ್ತಿನ ಅತಿ ದೊಡ್ಡ ಕ್ಯಾಥೊಲಿಕ್ ವಿಶ್ವವಿದ್ಯಾಲಯ.
== ಟಿಪ್ಪಣಿಗಳು ===

ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಪಟ್ಟಾಯ

**ಪಟ್ಟಾಯ**ವು ಥೈಲ್ಯಾಂಡ್ ದೇಶದ ಒಂದು ಪಟ್ಟಣ. ಇದು ಥೈಲ್ಯಾಂಡ್ ಕೊಲ್ಲಿಯ ಪೂರ್ವತೀರದಲ್ಲಿದ್ದು ಒಂದು ಪ್ರವಾಸೀತಾಣವಾಗಿದೆ.  ಇದು ಥೈಲ್ಯಾಂಡ್ ನ  ರಾಜಧಾನಿ ಬ್ಯಾಂಕಾಕ್ ನಿಂದ ೧೬೫ ಕಿಲೋಮೀಟರ್ ದೂರದಲ್ಲಿದೆ. 

.]]
]]
 on Walking Street.]]

ಈ ನಗರದ ಬೆಟ್ಟದ ಮೇಲೆ ಬುದ್ಧನ ಒಂದು ಎತ್ತರವಾದ ಮೂರ್ತಿಯಿದ್ದು ಅದಕ್ಕೆ ಬಂಗಾರದ ಲೇಪನ ಇದೆ. ಇದಕ್ಕೆ "ಬಿಗ್ ಬುದ್ಧ"  ಎಂದು ಕರೆಯುತ್ತಾರೆ. 
೧೯೬೦ರವರೆಗೆ ಇದು ಮೀನುಗಾರರ ಹಳ್ಳಿಯಾಗಿತ್ತು.  ನಂತರ ವಿಯೆಟ್ನಾಂ ಯುದ್ದದ ವೇಳೆ ಅಮೇರಿಕಾ ಸೈನಿಕರ ತಂಗುದಾಣವಾಗಿತ್ತು.  ಆ ಸೈನಿಕರ ಲೈಂಗಿಕ ಹಸಿವನ್ನು ತೀರಿಸಲು ಅಲ್ಲಿ ವೇಶ್ಯಾವಾಟಿಕೆಯು  ಹೆಚ್ಚಾಯಿತು.  ಪ್ರವಾಸಿಗರ ವಿಲಾಸಿತಾಣವಾಗಿ ಬದಲಾಯಿತು.   ಈಗ ವೇಶ್ಯಾವಾಟಿಕೆಯನ್ನು  ಬಹಳಷ್ಟು ನಿಯಂತ್ರಿಸಲಾಗಿದ್ದು  ಪ್ರವಾಸಿಗರಿಗೆ ಸುರಕ್ಷಿತವಾಗಿದೆ. 
ಈ ಸುಂದರ ಕಡಲ ತೀರಕ್ಕೆ ಈಗ ಪ್ರತಿವರ್ಷ ನಲವತ್ತು ಲಕ್ಷಕ್ಕೂ ಹೆಚ್ಚು ಪ್ರವಾಸಿಗಳು ಬಂದು ಹೋಗುತ್ತಾರೆ. 
ಏಶಿಯಾದ ಅತೀದೊಡ್ಡ ಕಡಲಬದಿಯ ವ್ಯಾಪಾರೀಮಳಿಗೆ ಇಲ್ಲಿದೆ. ಅನೇಕ ಹೋಟೆಲುಗಳು ಇಲ್ಲಿವೆ. ನಿವೃತ್ತ ಜೀವನ ನಡೆಸಲು ಅನೆಕರು ಇಲ್ಲಿಗೆ ಬಂದು ನೆಲೆಸುತ್ತಿದ್ದಾರೆ.  

ವರ್ಗ:ನಗರಗಳು
ವರ್ಗ:ಥೈಲ್ಯಾಂಡ್
ಪೋಕ್ರಾ

ಪೋಕ್ರಾ ಎಂಬುದು ನೇಪಾಳದಲ್ಲಿನ ಒಂದು ಊರು. ಮುಕ್ತಿನಾಥ್ ಗೆ ಹೋಗಬೇಕಾದರೆ ಇಲ್ಲಿಗೆ ಹೋಗಬೇಕಾಗುತ್ತದೆ.

ವರ್ಗ:ನೇಪಾಳ
ಹೈದರಾಬಾದ್ ಮೆಟ್ರೊ ರೈಲು

**ಹೈದರಾಬಾದ್ ಮೆಟ್ರೊ ರೈಲು** ಹೈದರಾಬಾದ್ ನಗರದ ಸಮೂಹಿಕ ಕ್ಷಿಪ್ರ ಸಾರಿಗೆ ವ್ಯವಸ್ಥೆಯಲ್ಲೊಂದು. ಸಾರ್ವಜನಿಕ-ಖಾಸಗಿ ಸಹ ಭಾಗಿತ್ವದ ಅಡಿಯಲ್ಲಿ ನಿರ್ಮಿಸಲಾಗುತ್ತಿರುವ ಪ್ರಪಂಚದಲ್ಲೇ ಅತಿ ಹೆಚ್ಚು ವೆಚ್ಚದ ಮೆಟ್ರೋ ರೈಲು ಇದಾಗಿದೆ.

ಮೊದಲನೇ ಹಂತದಲ್ಲಿ ೩ ಹಾದಿಗಳಲ್ಲಿ ೭೧ ಕಿಲೋಮೀಟರಗಳ ಸಂಚಾರ ವ್ಯವಸ್ಥೆ ಕಲ್ಪಿಸಲಾಗುವುದು. ನಾಗೋಲಿನಿಂದ ಮೆಟ್ಟುಗುಡ್ಡದ ೮ ಕಿಲೋಮೀಟರ್‍ ಮತ್ತು ಮಿಯಾಪುರದಿಂದ ಅಮೀರಪೇಟೆಯ ೧೨ ಕಿಲೋಮೀಟರಿನ ಸಾರಿಗೆ ವ್ಯವಸ್ಥೆ ಡಿಸೆಂಬರ ೨೦೧೪ರ ಒಳಗೆ ಪ್ರಾರಂಭಿಸಲು ಯೋಜಿಸಲಾಗಿದೆ.

## ಇತಿಹಾಸ
ಮೊದಲನೇ ಹಂತವನ್ನು ಕೇಂದ್ರ ಸರ್ಕಾರ ಏಪ್ರಿಲ್ ೨೦೦೮ರಲ್ಲಿ ಸಾರ್ವಜನಿಕ-ಖಾಸಗಿ ಸಹಭಾಗಿತ್ವದಲ್ಲಿ ನಿರ್ಮಾಣಮಾಡಲು ಯೋಜಿಸಲಾಗಿತ್ತು.
ಮೇಟಾಸ್ 
ಎಲ್ & ಟಿ

## ಖರ್ಚು
ಅಂದಾಜು ವೆಚ್ಚ ೧೪,೧೩೨ ಕೋಟಿ ರೂಪಾಯಿಗಳು.  ಕೇಂದ್ರ ಸರ್ಕಾರ ಶೇಕಡ ೧೦ ರಷ್ಟು ಭರಿಸಲಿದ್ದು ಉಳಿದ ಶೇಕಡ ೯೦ ರಷ್ಟನ್ನು ಎಲ್ & ಟಿ ಸಂಸ್ಥೆಯು ಭರಿಸಲಿದೆ.  ಕಾಮಗಾರಿಯು ೩ನೇ ಮಾರ್ಚ್ ೨೦೧೧ ರಂದು ಪ್ರಾರಂಭಿಸಬೇಕಾಗಿದ್ದು ಒಂದು ವರ್ಷ ತಡವಾಗಿ ಪ್ರಾರಂಭವಾಗಿದ್ದರಿಂದ ೧,೮೨೫ ಕೋಟಿ ರೂಪಾಯಿಗಳಷ್ಟು  ಹೆಚ್ಚುವರಿ ಬಡ್ಡಿ ದರ ಈ ಯೋಜನೆಗೆ ಸೇರ್ಪಡೆಯಾಗಿ ಪ್ರಸ್ತುತ ಖರ್ಚು ವೆಚ್ಚ (ಮಾರ್ಚ್ ೨೦೧೨ ರಂತೆ) ೧೫,೯೫೭ ಕೋಟಿ ರೂಪಾಯಿಯೆಂದು ಅಂದಾಜಿಸಲಾಗಿದೆ.

## ನಿರ್ಮಾಣ
ಹಂತ ೧
ಹಂತ ೨
## ದರ 
## ಹಾದಿಗಳು
===ಕೆಂಪು ಹಳಿ						:  ಮಿಯಾಪುರ –  ಲಾಲ್‌ಬಹದ್ದೂರ್‍ ಶಾಸ್ತ್ರಿ ನಗರ===
**ಹಳಿಯ ಉದ್ದ** - ೨೯.೮೭ ಕಿಲೋಮೀಟರ್‍

**ನಿಲ್ದಾಣಗಳ ಸಂಖ್ಯೆ** - ೨೭ (ಮಹಡಿಯಲ್ಲಿ)

**ಇತರೆ ಹಾದಿಗಳೊಂದಿಗೆ ಸಂಪರ್ಕ:**
*ಅಮೀರಪೇಟೆ - ಹಾದಿ ೧ ಮತ್ತು ೩ ರೊಂದಿಗೆ
*ಮಹಾತ್ಮಗಾಂಧಿ ಬಸ್ ನಿಲ್ದಾಣ - ಹಾದಿ ೧ ಮತ್ತು ೨ ರೊಂದಿಗೆ 

ಯಲ್ಲಿ ಕಂಡಂತೆ]]

===ನೀಲಿ ಹಳಿ: 		ನಾಗೋಲ್ –  ರಾಯದುರ್ಗ===
**ಹಳಿಯ ಉದ್ದ** - ೨೬.೫೧ ಕಿಲೋಮೀಟರ್‍

**ನಿಲ್ದಾಣಗಳ ಸಂಖ್ಯೆ** - ೨೩ (ಮಹಡಿಯಲ್ಲಿ)

**ಇತರೆ ಹಾದಿಗಳೊಂದಿಗೆ ಸಂಪರ್ಕ:**
*ಅಮೀರಪೇಟೆ - ಹಾದಿ ೧ ಮತ್ತು ೩ ರೊಂದಿಗೆ
*ಪೆರೇಡ್ ಮೈದಾನ - ಹಾದಿ ೨ ಮತ್ತು ೩ ರೊಂದಿಗೆ 
							

===ಹಸಿರು ಹಳಿ: ಜ್ಯೂಬ್ಲಿ ಬಸ್ ನಿಲ್ದಾಣ  –  ಫಲಕ್‌===ನುಮ===
**ಹಳಿಯ ಉದ್ದ** - ೧೪.೭೮ ಕಿಲೋಮೀಟರ್‍

**ನಿಲ್ದಾಣಗಳ ಸಂಖ್ಯೆ** - ೧೬ (ಮಹಡಿಯಲ್ಲಿ)

**ಇತರೆ ಹಾದಿಗಳೊಂದಿಗೆ ಸಂಪರ್ಕ:**
*ಪೆರೇಡ್ ಮೈದಾನ - ಹಾದಿ ೨ ಮತ್ತು ೩ ರೊಂದಿಗೆ 
*ಮಹಾತ್ಮಗಾಂಧಿ ಬಸ್ ನಿಲ್ದಾಣ - ಹಾದಿ ೧ ಮತ್ತು ೨ ರೊಂದಿಗೆ
							

## ಆರು ಹಂತಗಳ ನಿರ್ಮಾಣ ಕಾರ್ಯಕ್ರಮ
ರೈಲಿನ ಹಳಿಗಳನ್ನು ಪೂರೈಸಲು ಫ್ರಾನ್ಸ್ ಮೂಲದ ಟಾಟಾ ಕೋರಸ್ ಸಂಸ್ಥೆಗೆ ಕಾಂಟ್ರಾಕ್ಟ್ ನೀಡಲಾಗಿದೆ 

## ಪ್ರಯಾಣ ದರ (೨೦೧೪)
## ಬಾಹ್ಯ ಕೊಂಡಿಗಳು
*ಹೈದರಾಬಾದ್ ಮೆಟ್ರೋ ರೈಲಿನ ಅಧಿಕೃತ ಅಂತರಜಾಲ ತಾಣ 

## ಹಿರಿಮೆ
## ಉಲ್ಲೇಖಗಳು
ವರ್ಗ:ಮೆಟ್ರೋ ರೈಲು ಸಾರಿಗೆ
ವರ್ಗ:ಸಾಮೂಹಿಕ ಕ್ಷಿಪ್ರ ಸಾರಿಗೆ
ಪಟ್ಟಣಸೆರಗು

ಇದು ಬಳ್ಳಾರಿ ತಾಲೂಕಿನಲ್ಲಿ ಬರುವ ಒಂದು ಗ್ರಾಮ. ಕುರುಗೋಡಿನಿಂದ ಸುಮಾರು ೧೫ ಕಿ.ಮೀ.ದೂರದಲ್ಲಿದೆ. ಬಳ್ಳಾರಿಗೆ ೩೫ ಕಿ.ಮೀ ಅಂತರ. ಸುಮಾರು ೫೦೦ ಮನೆಗಳಿರುವ, ೧೮೦೦ ಜನರಿರುವ ಒಂದು ಪುಟ್ಟ ಗ್ರಾಮ. ತುಂಗಭದ್ರಾ ಕಾಲುವೆಯಿಂದಾಗಿ ಸಂಪದ್ಭರಿತವಾಗಿರುವ ಇಲ್ಲಿ ಭತ್ತವನ್ನು ಹೆಚ್ಚು ಬೆಳೆಯುತ್ತಾರೆ.

;ಸಾಕ್ಷರತೆ: ೪೦ %
;ಜಾತಿ: ಅಧಿಕ ಸಂಖ್ಯೆಯಲ್ಲಿ ಗೊಲ್ಲರು. ನಂತರ ಕುರುಬರು. ಉಪ್ಪಾರರು, ಭೋವಿ ಜನಾಂಗ ಮತ್ತು ಅಗಸರು ಇತರೆ.
;ಬೆಳೆಗಳು: ಅಧಿಕವಾಗಿ ಭತ್ತ ಬೆಳೆಯುತ್ತಾರೆ.ಇದಲ್ಲದೆ ಹತ್ತಿ,ಮೆಣಸಿನಕಾಯಿ,ತೊಗರಿ ಮುಂತಾದವು.

## ಪ್ರಮುಖ ದೇವಾಲಯಗಳು
#ಸುಂಕ್ಲಮ್ಮ ದೇವಾಲಯ
#ಕೃಷ್ಣ ಮಂದಿರ
#ಅಂಬಾ ಮಠ
#ಮಾರುತಿ ದೇವಾಲಯ
#ಮಹಾಂಕಾಳಿ ದೇವಾಲಯ
#ತಾಯಮ್ಮ ದೇವಾಲಯ
#ಸೋಮೇಶ್ವರ ಗುಡಿ
#ಅರ್ಧನಾರೀಶ್ವರ ದೇವಾಲಯ
#ಈರಣ್ಣ ದೇವಾಲಯ

ವರ್ಗ:ಬಳ್ಳಾರಿ ಜಿಲ್ಲೆ
ಹೆಬ್ಬೂರು

**ಹೆಬ್ಬೂರು**,ತುಮಕೂರು ಜಿಲ್ಲೆ ಹಾಗೂ ತುಮಕೂರು ತಾಲ್ಲೂಕಿನಲ್ಲಿರುವ ಒಂದು ಪ್ರಮುಖ ಹೋಬಳಿ ಕೇಂದ್ರ. ಇಲ್ಲಿ ಶ್ರೀ ಚಕ್ರ ದೇವಸ್ಥಾನ ಇದ್ದು ಕಾಮಾಕ್ಷಿ ದೇವಾಲಯ ಕೋದಂಡಾಶ್ರಮ ಮಠ ಎಂದು ಕರೆಯುತ್ತಾರೆ.ಇದು ಕುಣಿಗಲ್ ನಿಂದ ತುಮಕೂರಿಗೆ ಬರುವ ರಾಜ್ಯ ಹೆದ್ದಾರಿಯಲ್ಲಿದೆ.

ಗಂಗ ಸಾಮ್ರಾಜ್ಯದ  ದೊರೆ ಶ್ರೀಪುರುಷನ ಕಾಲದಲ್ಲಿ 108 ದೇವಾಲಯಗಳು ನಿರ್ಮಾಣವಾದವೆಂದು 7ನೇ ಶತಮಾನದಲ್ಲಿ ಹೆಬ್ಬುರು ತುಂಬಾ ಪ್ರಸಿದ್ಧ ನಗರವಾಗಿತ್ತು.

ಗಂಗ ದೊರೆ ಭೂವಿಕ್ರಮ ಪಲ್ಲವರನ್ನು ಯುದ್ಧದಲ್ಲಿ ಸೋಲಿಸಿದ ಬಗ್ಗೆ ಹೆಬ್ಬುರಿನ ಶಾಸನ ಹೇಳುತ್ತದೆ.

ವರ್ಗ:ತುಮಕೂರು ಜಿಲ್ಲೆ
ಸ್ವಾಮಿನಾರಾಯಣ

ಸಹಜಾನಂದಸ್ವಾಮಿ ಎಂದೂ ಹೆಸರಾಗಿರುವ ಸ್ವಾಮಿನಾರಾಯಣರು (೩ ಏಪ್ರಿಲ್  ೧೭೮೧  – ೧ ಜೂನ್  ೧೯೩೦)  ವೈಷ್ಣವಧರ್ಮದ  ಸ್ವಾಮಿ ನಾರಾಯಣ ಪಂಥದ ಕೇಂದ್ರ  ವ್ಯಕ್ತಿ.
## ಬಾಹ್ಯ ಸಂಪರ್ಕಗಳು
*The Ahmedabad Gadi of the Swaminarayan Sampraday
*The Vadtal Gadi of the Swaminarayan Sampraday
;BAPS
*BAPS
;Other
*

ವರ್ಗ:ಹಿಂದೂ ಧರ್ಮದ ಸಂತರು
ಬಹುಮಾದರಿ ಸಾರಿಗೆ ವ್ಯವಸ್ಥೆ, ಹೈದರಾಬಾದ್

ಹೈದರಾಬಾದ್ ನಗರದ ಸಾರಿಗೆ ವ್ಯವಸ್ಥೆಗಳಲ್ಲಿ ಬಹುಮಾದರಿ ಸಾರಿಗೆ ವ್ಯವಸ್ಥೆಯ ಅಡಿಯಲ್ಲಿ ವಿದ್ಯುತ್ ಚಾಲಿತ ರೈಲುಗಳನ್ನು ಸ್ಥಳೀಯವಾಗಿ ಓಡಿಸಲಾಗುತ್ತಿದೆ.  ಇದನ್ನು ಅಂಗ್ಲ ಭಾಷೆಯಲ್ಲಿ ಎಂ.ಎಂ.ಟಿ.ಎಸ್  –  ಮಲ್ಟಿ ಮೋಡಲ್ ಟ್ರಾನ್ಸ್‌ಪೋರ್ಟ್ ಸಿಸ್ಟಮ್ ಎಂದು ಕರೆಯುತ್ತಾರೆ.

## ಹಂತ: ೧
ಮೊದಲನೇ ಹಂತದ ರೈಲು ಸೇವೆಯು ೧.೭೮ ಬಿಲಿಯನ್ ರೂಪಾಯಿಗಳಲ್ಲಿ ಪೂರ್ಣಗೊಳಿಸಲಾಯಿತು.  ಆಗಸ್ಟ್ ೯, ೨೦೦೩ರಿಂದ ಸೇವೆಯನ್ನು ಪ್ರಾರಂಭ ಮಾಡಲಾಯಿತು.

## ಹಂತ: ೨
ಎರಡನೇ ಹಂತದ ಯೋಜನೆಯನ್ನು ಮೇ ೨೦೧೦ ರಂದು ಅನುಷ್ಠಾನಗೊಳಿಸಲು ಭಾರತೀಯ ರೈಲ್ವೆ ತೀರ್ಮಾನ ತೆಗೆದುಕೊಂಡಿತು.  ಈ ಹಂತದಲ್ಲಿ ವಿಮಾನ ನಿಲ್ದಾಣಕ್ಕೆ ಸಂಪರ್ಕ‍ ದೊರೆಯಲಿದೆ  ೮೧೯ ಕೋಟಿ ರೂಪಾಯಿಗಳ ಎರಡನೇ ಹಂತದ ಯೋಜನೆಯನ್ನು ರೈಲು ವಿಕಾಸ ನಿಗಮ ನಿಯಮಿತ (ರೈವಿನಿನಿ) ಟೆಂಡರ್ ಮೂಲ ಬಾಲ್ಫೋರ್ ಬಿಯೆಟ್ಟಿ-ಕಲಿಂದಿ ರೈಲು ನಿರ್ಮಾಣದ ಸಹಯೋಗಕ್ಕೆ ವಹಿಸಿತ್ತು.  ಫೆಬ್ರವರಿ ೨೦೧೪ರಲ್ಲಿ ಬಾಲ್ಫೋರ್ ಬಿಯೆಟ್ಟಿ ಸಂಸ್ಥೆಯು ಈ ಯೋಜನೆಯಿಂದ ಹೊರನಡೆದಿತ್ತು.

## ಯೋಜನೆಯ ಆಯವ್ಯಯಗಳು
## ಹಿರಿಮೆ
೨೦೧೨ : ಅಂತರಾಷ್ಟ್ರೀಯ ಮಹಿಳಾ ದಿನಾಚರಣೆಯಂದು ಎಸ್ ಸತ್ಯವತಿ ಎಂಬವರು ರೈಲನ್ನು ನಡೆಸಿದ ಪ್ರಪ್ರಥಮ ದಕ್ಷಿಣ ಮಧ್ಯ ರೈಲ್ವೆಯ ಮಹಿಳೆಯೆಂಬ ಹೆಗ್ಗಳಿಕೆ ಪಾತ್ರರಾದರು. "ಮಾತೃಭೂಮಿ" ಎಕ್ಸ್ ಪ್ರಸ್ ರೈಲನ್ನು ಫಲಕನಾಮಾ ದಿಂದ ಲಿಂಗಂಪಲ್ಲಿಗೆ ಚಾಲನೆ ಕೈಗೊಂಡರು.

## ಕಿರಿಮೆ
## ಅಪಘಾತಗಳು
೨೦೧೯-೧೧-೧೧ - ಹುಂದ್ರಿ ಎಕ್ಸಪ್ರೆಸ್ ರೈಲಿನೊಂದಿಗೆ ಮುಖಾಮುಖಿ

## ನಿಲ್ದಾಣಗಳು
{|class="wikitable sortable plainrowheaders" style="text-align: center;"
! scope=col| ಹೆಸರು
! class="unsortable" scope=col| ಚಿತ್ರ
! class="unsortable" scope=col| ಕೋಡ್
! scope=col| ಹಳಿ
! class="unsortable" scope=col| ಸೌಲಭ್ಯಗಳು
! class="unsortable" scope=col| ಟಿಪ್ಪಣಿ
|-
! scope=row| ಬೇಗಂಪೇಟೆ
| 
| 
| 
| 
| 18
| 
|-
! scope=row| ಹೈಟೆಕ್ ಸಿಟಿ
| 
| 
| 
|   
| 18
| 
|-
}

## ಬಾಹ್ಯ ಕೊಂಡಿಗಳು
* ಬಹುಮಾದರಿ ಸಾರಿಗೆ ರೈಲಿನ ವೇಳಾ ಪಟ್ಟಿ
* ಬಹುಮಾದರಿ ಸಾರಿಗೆ ರೈಲುಗಳು 

## ಲೇಖನಗಳು
ವರ್ಗ: ಸಮೂಹಿಕ ಕ್ಷಿಪ್ರ ಸಾರಿಗೆ
ಮಂಡೋದರಿ

**ಮಂಡೋದರಿ** ರಾಮಾಯಣದ ಅನುಸಾರ ರಾವಣನ ಪತ್ನಿ  ಹಿಂದೂ ಆಚರಣೆಯ ಅನುಸಾರ ನಿತ್ಯವೂ ಪ್ರಾರ್ಥನೆ ಸಲ್ಲಿಸಬೇಕಾದ ಐದು ಜನ ಪತಿವ್ರತಾ ಮಹಿಳೆಯರಲ್ಲಿ ಒಬ್ಬಳು. ರಾಮಾಯಣವು ಅವಳನ್ನು ಸುಂದರಿ, ಧಾರ್ಮಿಕಳು ಹಾಗೂ ನೀತಿವಂತಳು ಎಂದು ಚಿತ್ರಿಸುತ್ತದೆ.

ಇವಳು ಮಯಾಸುರ ಮತ್ತು ಗಂಧರ್ವ ಕನ್ಯೆ ಹೇಮಾ ಇವರ ಮಗಳು.ಇವಳಿಗೆ ಮೇಘನಾದ ಮತ್ತು ಅಕ್ಷಯ ಕುಮಾರ ಎಂಬ ಇಬ್ಬರು ಮಕ್ಕಳು. ಕೆಲವು ರಾಮಾಯಣಗಳ ಪ್ರಕಾರ ಸೀತೆಯು ಈಕೆಯ ಮಗಳು. ರಾವಣನು ಅನೇಕ ಕೆಟ್ಟ ಕೆಲಸಗಳನ್ನು ಮಾಡಿದರೂ ಕೂಡ ಅವನನ್ನು ಪ್ರೀತಿಸುವವಳು, ಆದರೆ ಅವನನ್ನು ಒಳ್ಳೆಯ ದಾರಿಯಲ್ಲಿ ನಡೆಯುವಂತೆ ಸಲಹೆ ಕೊಡುವವಳು. ಅವನು ಅಪಹರಿಸಿದ  ಸೀತೆಯನ್ನು ರಾಮನಿಗೆ ಮರಳಿಸುವಂತೆ ಸಲಹೆಯನ್ನು ಮತ್ತೆ ಮತ್ತೆ ಕೊಟ್ಟಳಾದರೂ ರಾವಣ ಅದಕ್ಕೆ ಕಿವಿಗೊಡಲಿಲ್ಲ. . 

ರಾಮಾಯಣದ ಕೆಲವು ಆವೃತ್ತಿಗಳಲ್ಲಿ ವಾನರರು ಅವಳ ಜತೆ ಕೆಟ್ಟ ರೀತಿಯಿಂದ ವರ್ತಿಸಿದಂತೆ ಚಿತ್ರಿಸಿವೆ. ವಾನರರು ಅವಳ ಪಾವಿತ್ರ್ಯಭಂಗ ಮಾಡಿದಂತೆಯೂ ರಾವಣನ ಸಾವಿಗೆ ಅದುವೇ ಕಾರಣವಾದಂತೆಯೂ ಚಿತ್ರಿಸಿವೆ. ರಾಮನು  ರಾವಣನನ್ನು ಕೊಲ್ಲಲು ಬಳಸಿದ ಬಾಣವನ್ನು  ಹನುಮಂತನು ಅವಳಿಂದ ಅಪಹರಿಸಿದನಂತೆ. 

ರಾವಣನ ಸಾವಿನ ನಂತರ ರಾಮನ ಸಲಹೆಯಂತೆ ರಾವಣನ ತಮ್ಮ ವಿಭೀಷಣ ಅವಳನ್ನು ಮರುಮದುವೆಯಾದನಂತೆ .

## ವಾಲ್ಮೀಕಿರಾಮಾಯಣದಲ್ಲಿ 
ಮಯನು ಹೇಮೆಯೊಂದಿಗೆ ಒಂದು ಸಾವಿರ ವರ್ಷ ಪರ್ಯಂತ ಸಂಸಾರ ನಡೆಸಿದ. ಅವಳಿಗೋಸ್ಕರ ತನ್ನ ಮಾಯಾಶಕ್ತಿಯಿಂದ ವಜ್ರವೈಡೂರ್ಯ ಖಚಿತವಾದ ಸುವರ್ಣ ನಗರವನ್ನೇ ನಿರ್ಮಿಸಿದ. ಕೊನೆಯಲ್ಲಿ ಹೇಮ ಮಯನನ್ನು ತೊರೆದು ಹೊರಟು ಹೋದಳು. ಅಷ್ಟರಲ್ಲಿ ಇವರಿಗೆ ಮಾಯಾವಿ, ದುಂದುಭಿ ಎಂಬ ಇಬ್ಬರು ಗಂಡುಮಕ್ಕಳೂ ಮಂಡೋದರಿ ಎಂಬ ಒಬ್ಬ ಹೆಣ್ಣುಮಗಳೂ ಹುಟ್ಟಿದ್ದರು. ಮಯ ಹೇಮೆಯ ವಿರಹದಿಂದ ದುಃಖಿತನಾಗಿ ತನ್ನ ಮಗಳು ಮಂಡೋದರಿಯನ್ನು ಕರೆದುಕೊಂಡು ಕಾಡಿಗೆ ಬಂದುಬಿಟ್ಟ. ರಾವಣ ಒಮ್ಮೆ ಆಕಸ್ಮಿಕವಾಗಿ ಮಯನಿಗೆ ಭೇಟಿಯಾದ. ತನ್ನ ಮಗಳನ್ನು ಮದುವೆಯಾಗುವಂತೆ ಮಯ ರಾವಣನನ್ನು ಕೇಳಿದಾಗ ರಾವಣ ಒಪ್ಪಿಕೊಂಡ. ಆ ಕೂಡಲೇ ಮಯ ಅಗ್ನಿಯನ್ನು ಪ್ರತಿಷ್ಠಾಪಿಸಿ ವಿಧ್ಯುಕ್ತವಾಗಿ ಮಂಡೋದರಿಯನ್ನು ರಾವಣನಿಗೆ ಪಾಣಿಗ್ರಹಣಮಾಡಿಕೊಟ್ಟ. ಅದ್ಭುತವೂ ಅಮೋಘವೂ ಆದ ಒಂದು ಶಕ್ತ್ಯಾಯುಧವನ್ನೂ ರಾವಣನಿಗೆ ಕೊಟ್ಟ. ಅದು ಪರಮ ತಪೋಬಲದಿಂದ ಮಯನಿಗೆ ಲಭಿಸಿತ್ತು. 

ಮಂಡೋದರಿಗೆ ಮಂಡೋಪರಿ ಎಂಬುದು ಇನ್ನೊಂದು ಹೆಸರು. ಮಂದ ಉಪರೀ ಎಂದರೆ ಕೃಶವಾದ ಉದರವುಳ್ಳವಳು ಎಂದರ್ಥ. ಮಂಡ ಉದರೀ ಎಂದರೆ ಸುಂದರವಾದ ಉದರವುಳ್ಳವಳು ಎಂದು ಅರ್ಥ. ರಾವಣನನ್ನು ಮದುವೆಯಾದ ಮೇಲೆ ಇಂದ್ರಜಿತು, ಅಕ್ಷಯಕುಮಾರ ಎಂಬ ಮಹಾವೀರರನ್ನು ಮಕ್ಕಳಾಗಿ ಪಡೆದಳು. ಅನಂತರ ರಾವಣ ರಾಮಚಂದ್ರನ ಪತ್ನಿ ಸೀತೆಯನ್ನು ಅಪಹರಿಸಿಕೊಂಡು ತಂದ. ರಾಮಲಕ್ಷ್ಮಣರು ವಾನರ ಸೈನ್ಯವನ್ನು ಕಟ್ಟಿಕೊಂಡು ರಾವಣನ ಮೇಲೆ ಯುದ್ಧಕ್ಕೆ ಬಂದರು. ಆ ಯುದ್ದದಲ್ಲಿ ರಾವಣ ಕುಂಭಕರ್ಣ ಇಂದ್ರಜಿತು ಎಲ್ಲರೂ ಸತ್ತುಹೋದರು. ಇಂದ್ರಾದಿಗಳಿಗೂ ಅಜೇಯರಾದ ಇವರು ನಾಶವಾಗಬೇಕಾದರೆ ರಾಮ ಮಾನವನಲ್ಲ ದೇವಾಂಶ ಸಂಭೂತನೇ ಆಗಿರಬೇಕೆಂದು ಮಂಡೋದರಿ ಊಹಿಸಿದಳು. 

## ಅದ್ಭುತ ರಾಮಾಯಣದಲ್ಲಿ 
ಈಕೆ ರಾಕ್ಷಸರ ಶಿಲ್ಪಿಯಾದ ಮಯಾಸುರನ ಮಗಳು. ಈಕೆಯ ತಾಯಿ ಹೇಮೆಯೆಂಬ ಅಪ್ಸರೆ. ಮಂಡೋದರಿಯನ್ನು ರಾವಣ ಮದುವೆಯಾದ. ಒಬ್ಬ ಮುನಿ ಲಕ್ಷ್ಮಿಯನ್ನು ಮಗಳಾಗಿ ಪಡೆಯಬೇಕೆಂದು ಬಯಸಿ ಮಂತ್ರ ಸಿದ್ಧ ರಕ್ತವನ್ನು ಒಂದು ಕಲಶದಲ್ಲಿಟ್ಟಿದ್ದ. ದಿಗ್ವಿಜಯಕ್ಕೆ ಹೋಗಿದ್ದ ರಾವಣ ಅದನ್ನು ಹೊತ್ತು ತಂದು ಮಂಡೋದರಿಗೆ ಕೊಟ್ಟು ಇದನ್ನು ಕುಡಿಯಬೇಡ ಎಂದ. ರಾವಣಪರಸ್ತ್ರೀಗಮನನಾದುದನ್ನು ಕಂಡು ಸಹಿಸಲಾರದೆ ಆ ಕಲಶದಲ್ಲಿದ್ದ ರಕ್ತವನ್ನು ವಿಷವೆಂದು ಭಾವಿಸಿ ಮಂಡೋದರಿ ಕುಡಿದುಬಿಟ್ಟಳು. ಇದರ ಪರಿಣಾಮವಾಗಿ ಮಂಡೋದರಿ ಗರ್ಭಧರಿಸಿದಳು. ಕುರುಕ್ಷೇತ್ರದ ಬಳಿ ವಿಮಾನದಲ್ಲಿ ಬರುತ್ತಿದ್ದಾಗ ಅಲ್ಲೇ ಪ್ರಸವವೇದನೆಯಿಂದ ಒಂದು ಹೆಣ್ಣು ಮಗುವನ್ನು ಹೆತ್ತಳು. ನಾಚಿಕೆಯಿಂದ ಆ ಮಗುವನ್ನು ಒಂದು ಪೆಟ್ಟಿಗೆಯಲ್ಲಿ ಇಟ್ಟು ಮುಚ್ಚಿ, ಅಲ್ಲಿಯೆ ಹುಗಿದುಬಿಟ್ಟು ತಾನು ಲಂಕೆಗೆ ಹಿಂತಿರುಗಿದಳು. ಈ ಮಗುವೇ ಜನಕರಾಜನಿಗೆ ಭೂಮಿಯಲ್ಲಿ ದೊರೆತ ಸೀತೆ ಎನ್ನಲಾಗಿದೆ.

## ದೇವಿಭಾಗವತ ಮತ್ತು ಜೈನರಾಮಾಯಣಗಳಲ್ಲಿ 
ರಾವಣನು  ತನ್ನ ಸಾವಿಗೆ ತನ್ನ ಮೊದಲ ಮಗುವೇ  ಕಾರಣವಾಗುವುದಾಗಿ ಭವಿಷ್ಯವಾಣಿಗಳನ್ನು ಕೇಳಿದ್ದನು. ಆ ಕಾರಣದಿಂದಾಗಿ ತನಗೆ ಮಂಡೋದರಿಯಲ್ಲಿ ಹುಟ್ಟಿದ ಹೆಣ್ಣು ಮಗುವನ್ನು ಕೊಲ್ಲುವ ಬದಲು ಒಂದು ಪೆಟ್ಟಿಗೆಯಲ್ಲಿಟ್ಟು ಜನಕನ ಪಟ್ಟಣದಲ್ಲಿ ನೆಲದಲ್ಲಿ ಹೂಳಿದ್ದನು. ಆ ಮಗುವೆ ಮುಂದೆ ಜನಕನಿಗೆ ಸಿಕ್ಕಿ ಸೀತೆಯಾಗಿ ರಾವಣನ ಸಾವಿಗೆ ಕಾರಣವಾದಳು.
ದೆಹಲಿವಾರ್ತೆ

**ದೆಹಲಿವಾರ್ತೆ** - ಇದು ಮುಂಬಯಿ, ದೆಹಲಿ, ಪಣಜಿ ನಗರಗಳಿಂದ  ಹೊರಬೀಳುವ ಕನ್ನಡ ದಿನಪತ್ರಿಕೆಯಾಗಿದೆ. ಈಗಿನ ಬೆಲೆ ಎರಡು ರೂಪಾಯಿಗಳು. ವಾರದ ದಿನಗಳಲ್ಲಿ  ಎಂಟು ಪುಟಗಳನ್ನು ಹೊಂದಿರುತ್ತದೆ.

ವರ್ಗ:ಕನ್ನಡ ಪತ್ರಿಕೆಗಳು
ಗುಲಗಂಜಿ

**ಗುಲಗಂಜಿ**ಯ ಗಿಡವು  ಹಳದಿ ಬಣ್ಣದ್ದಾಗಿದ್ದು  ಕೆಂಪು ಬಣ್ಣದ ಹೂವುಗಳನ್ನು ಬಿಡುತ್ತದೆ.  ಕಡು ಕೆಂಪಗಿನ ತುದಿಯಲ್ಲಿ ಕಪ್ಪು ಚುಕ್ಕೆಯಿರುವ ಸಣ್ಣ ಬೀಜವೇ ಗುಲಗಂಜಿ.   ಅಕ್ಕಸಾಲಿಗರು ಹಿಂದಿನ ಕಾಲದಲ್ಲಿ  ಬಂಗಾರವನ್ನು ತೂಕಮಾಡಲು ಗುಲಗಂಜಿಯ ಬೀಜಗಳನ್ನು ಬಳಸುತ್ತಿದ್ದರು.ಈಗಲೂ ಗ್ರಾಮೀಣ ಪ್ರದೇಶದಲ್ಲಿ ಚಿನ್ನ ತೂಕ ಮಾಡಲು ಗುಲಗಂಜಿ ಬಳಕೆ ಆಗುತ್ತದೆ.ಗುಲಗಂಜಿ ಗಿಡ ಹಳದಿ ಬಣ್ಣದ್ದಾಗಿದ್ದು, ಕೆಂಪು ಹೂಗಳನ್ನು ಬಿಡುತ್ತದೆ.ಗುಲಗಂಜಿ ಬೀಜಗಳು ಆಕರ್ಷಕವಾದ ಕೆಂಪು ಮತ್ತು ಕಡು ಕಪ್ಪು ಬಣ್ಣದಿಂದ ಕೂಡಿರುತ್ತವೆ.ಗುಲಗಂಜಿಯಲ್ಲಿ `ಅಬ್ರಿನ್` ಎನ್ನುವ ಅಪಾಯಕಾರಿಯಾದ ಅಂಶವಿದೆ.ಇದು  ನಾಗರಹಾವಿನ  ವಿಷಕ್ಕಿಂತಲೂ  ಹೆಚ್ಚು  ತೀಕ್ಷ್ಣವಾಗಿದೆ.

`ಏಬ್ರಸ್ ಪ್ರಿಕಟೋರಿಯಸ್`-   ಗುಲಗಂಜಿಯ ಸಸ್ಯಶಾಸ್ತ್ರೀಯ ಹೆಸರು `ಏಬ್ರಸ್ ಪ್ರಿಕಟೋರಿಯಸ್`. 
ಇಂಗ್ಲೀಷ್‌ನಲ್ಲಿ  ಇದಕ್ಕೆ  `ಇಂಡಿಯನ್  ಲಿಕೋರಿಸ್`  ಎನ್ನುತ್ತಾರೆ.
ಮಲೇಷ್ಯಾ  ಮತ್ತು  ಇಂಡೋನೇಷ್ಯಾ  ದೇಶಗಳು   ಗುಲಗಂಜಿಯ ತವರು. 
 
ಚೀನಾ ದೇಶದಲ್ಲಿ ಗುಲಗಂಜಿಯು ಪ್ರೀತಿಯ ಸಂಕೇತ ಆಗಿದೆ.

## ಗುಲಗಂಜಿ ಬೀಜ ವಿಷಪ್ರಭಾವ
ವಿಶ್ವ ಯುದ್ಧ ಸಮಯದಲ್ಲಿ ಗುಲಗಂಜಿ ಬೀಜಗಳನ್ನು ಶತ್ರು ಸೈನಿಕರನ್ನು ಕೊಲ್ಲಲು ಬಳಸುತ್ತಿದ್ದರು ಎಂಬ ಬಗ್ಗೆ ದಾಖಲೆಗಳಿವೆ. ಗುಲಗಂಜಿ ಗಿಡದ ಉಳಿದ ಭಾಗಗಳಾದ ಕಾಂಡ, ಸೊಪ್ಪು, ಎಲೆ ಇತ್ಯಾದಿಗಳು ವಿಷ ಬಾಧೆಯನ್ನುಂಟು ಮಾಡುವುದಿಲ್ಲ ಎಂಬುದನ್ನು ನೆನಪಿಟ್ಟುಕೊಳ್ಳಬೇಕು.ಗುಲಗಂಜಿ ವಿಷ ಬಾಧೆಯನ್ನು ಪತ್ತೆ ಹಚ್ಚುವುದು ಸ್ವಲ್ಪ ಕಷ್ಟ. ಗುಲಗಂಜಿ ಬೀಜ ತಿಂದ ನಂತರ ವಿಷಬಾಧೆಯ ಲಕ್ಷಣಗಳು ಮತ್ತು ಮರಣೋತ್ತರ ಪರೀಕ್ಷೆಯಲ್ಲಿ ಕಂಡು ಬರುವ ಕೆಲವು ವಿಶಿಷ್ಟ ಬದಲಾವಣೆ�ಗಳ ಮೂಲಕ ವಿಷದ ನಿಖರತೆಯನ್ನು ಪತ್ತೆ ಹಚ್ಚಬಹುದು. ಇದಕ್ಕೆ ನಿಖರ ಚಿಕಿತ್ಸೆ ಇಲ್ಲ. ಆದರೂ ಕೂಡಲೇ ವಾಂತಿ ಅಥವಾ ಬೇಧಿ ಮಾಡಿಸುವ ಮೂಲಕ ರೋಗದ ತೀವ್ರತೆಯನ್ನು ಕಡಿಮೆ ಮಾಡಬಹುದು.ಶರೀರಕ್ಕೆ  ರಕ್ತನಾಳದ ಮೂಲಕ ಸಾಕಷ್ಟು ಪ್ರಮಾಣದಲ್ಲಿ ಗ್ಲುಕೋಸ್ ಅಥವಾ ಉತ್ತಮ ದ್ರವಾಹಾರ ನೀಡುವುದರ ಮೂಲಕ ರೋಗದ ತೀವ್ರತೆಯನ್ನು ಕಡಿಮೆ ಮಾಡಬಹುದು. ಇದಕ್ಕಿಂತ ಮುಖ್ಯವಾಗಿ ಜಾನುವಾರುಗಳು ಗುಲಗಂಜಿ ಬೀಜಗಳು ತಿನ್ನದಂತೆ ತಡೆದುಕೊಳ್ಳುವುದು ಉತ್ತಮ ಉಪಾಯ. 
## ಉಲ್ಲೇಖಗಳು
## ಚಿತ್ರಮಾಲೆ

File:Starr 031108-3197 Abrus precatorius.jpg|ಗಿಡ
File:Abrus precatorius1SHSU.jpg|ಹುವುಗಳು
File:Abrus precatorius — Scott Zona 001.jpg|ಗುಲಗಂಜಿ ಕಾಯಿ-ಬೀಜಗಳು
File:Abrus precatorius seeds.jpg|ಗುಲಗಂಜಿ ಬೀಜ

ವರ್ಗ:ಸಸ್ಯಗಳು
ಕನ್ನಡ ತಾಲ್ಲೂಕು

ಕನ್ನಡ ಮಹಾರಾಷ್ಟ್ರ ರಾಜ್ಯದ ಔರಂಗಾಬಾದ ಜಿಲ್ಲೆಯ ತಾಲ್ಲೂಕು.  ಎಲ್ಲೋರ ಗವಿಗಳಿಂದ ಸುಮಾರು ೩೦ ಕಿಲೋಮೀಟರಿನ ಅಂತರದಲ್ಲಿದೆ.

ವರ್ಗ: ಮಹಾರಾಷ್ಟ್ರದ ತಾಲ್ಲೂಕುಗಳು
ವರ್ಗ: ಔರಂಗಾಬಾದ ಜಿಲ್ಲೆಯ ತಾಲ್ಲೂಕುಗಳು
ದ ಟೊರಾಂಟೋ ಸಬ್ವೇ ಅಂಡ್ RT

ಕೆನಡಾ ರಾಷ್ಟ್ರದ ಆಂಟೇರಿಯೋ ಪ್ರಾಂತ್ಯದ ಟೊರಾಂಟೋ ನಗರದ ಟ್ರಾನ್ಸಿಟ್ ರಾಪಿಡ್ ಸಿಸ್ಟೆಮ್ ಅಂಡರ್ ಗ್ರೌಂಡ್ ಹಾಗೂ 'ಭೂಮಿಯ ಮೇಲ್ಭಾಗದ ರೈಲ್ವೆ ಲೈನ್ ವ್ಯವಸ್ಥೆ' ಯಿದೆ. ಇದನ್ನು ಸುವ್ಯವಸ್ಥಿತವಾಗಿ 'ಟೊರಾಂಟೋ ಟ್ರಾನ್ಸಿಟ್ ಕಮೀಶನ್' (TTC) ಸಂಸ್ಥೆ  ನಿಭಾಯಿಸುತ್ತಿದೆ. ಸನ್ ೧೯೫೪ ರಲ್ಲಿ ೧೨ ಸ್ಟೇಷನ್ ಗಳಿಗೆ ಸಂಪರ್ಕ ಒದಗಿಸುವ ನಿಟ್ಟಿನಲ್ಲಿ ಶುರುವಾದ ಈ ವ್ಯವಸ್ಥೆ, ಮೊಟ್ಟ ಮೊದಲ ರೈಲ್ವೆ ದಾರಿಯನ್ನು ಯಾಂಗ್ ಸ್ಟ್ರೀಟ್ ಬಳಿ ನಿರ್ಮಿಸಿತು. ಇದು ಕೆನಡಾದಲ್ಲೇ ಮೊಟ್ಟಮೊದಲನೆಯದಾಗಿ ಕಟ್ಟಿ ಯಶಸ್ವಿಯಾಗಿ ಮುಗಿಸಿದ ಸಬ್ವೇ  ಸಾರಿಗೆ ಮಾಧ್ಯಮ. ಆಗಲಿಂದ ಈ ವ್ಯವಸ್ಥೆ ಅತ್ಯಂತ ವೇಗವಾಗಿ ಬೆಳೆದು, ಕೆನಡದಾದ್ಯಂತ ಸಾರ್ವಜನಿಕರ ಅಗತ್ಯಗಳನ್ನು ಮುಟ್ಟುವ ನಿಟ್ಟಿನಲ್ಲಿ ದುಡಿಯುತ್ತಿದೆ.  ಮಾಂಟ್ರಿಯಲ್ ಮೆಟ್ರೋ ನಂತರ ದಿನ ಪ್ರತಿ ಓಡಾಡುವ ಪ್ರಯಾಣಿಕರ ಸಂಖ್ಯೆಯನ್ನು ಹೋಲಿಸಿದರೆ, ೪ ಲೈನ್ ೬೯ ನಿಲ್ದಾಣಗಳು, ಸುಮಾರು ೭೦ ಕಿ.ಮೀ(೪೩ ಮೈ) ಉದ್ದದ ರೈಲ್ವೆ ದಾರಿಯಲ್ಲಿ. ಸಬ್ವೇ ಅತ್ಯಂತ ಸುಲಭದರದ ಅತಿ ಜನಪ್ರಿಯ ಸಾಧನವಾಗಿದೆ. ಸರಾಸರಿ, ೧,೦೫೪,೨೦೦ ಪ್ರಯಾಣಿಕರು, (as of Q4 2011)/೨೦೧೧) ದಿನ ಪ್ರತಿ ಈ ಮಾಧ್ಯಮವನ್ನು ಅವಲಂಭಿಸಿದ್ದಾರೆ.
thumb|right|250px|'ಕೆನಡಾದ ಅತ್ಯುತ್ತಮ ಸಬ್ವೇ ಸೇವೆ'
### ಕ್ಷಿಪ್ರ ಸಂಚಾರ
'ಟಿಟಿಸಿ' ಕೆಲವುವೇಳೆ 'ರ‍್ಯಾಪಿಡ್ ಟ್ರಾನ್ಸಿಟ್' ಎಂಬ ಪದವನ್ನು ಬಳಸುತ್ತದೆ. ಎಲ್ಲಾ ೪ ಲೈನ್ ಗಳ ಬಳಕೆ ಇದೆ ಎನ್ನುವ ಅರ್ಥದಲ್ಲಿ. Scarborough RT ಯನ್ನು ಬಿಟ್ಟು, ಸಾರ್ವಜನಿಕರು ಇದನ್ನು ಸಬ್ವೇ ಎಂದೇ ಸಂಬೋಧಿಸುತ್ತಾರೆ. ಕೆಲವುವೇಳೆ 'ಆರ್ ಟಿ' ಎಂದು ಮಾತ್ರ ಕರೆಯಲಾಗುತ್ತದೆ.
## ಹೊಸದಾಗಿ ಹೆಚ್ಚಿಸಬೇಕಾದ ರೈಲ್ವೆ ಮಾರ್ಗ
ಈಗ ಸದ್ಯಕ್ಕೆ ಹೊಸದಾಗಿ ಹೆಚ್ಚಿಸಬೇಕಾದ 'ಸಬ್ವೇ ಮಾರ್ಗ'ವೆಂದರೆ, ಪಶ್ಚಿಮ ಶಾಖೆ 'ಯಾಂಗ್ ಯೂನಿವರ್ಸಿಟಿ-ಸ್ಪಡೈನ ಲೈನ್' ಉತ್ತರ ಟೊರಾಂಟೋ ಎಗ್ಲಿನ್ಟನ್ ಅವೆನ್ಯು ನಿಂದ ಹೊಸಮಾರ್ಗ, ಅದನ್ನು ಶೆಪರ್ಡ್ ಲೈನ್ ಗೆ ಈಗಿನ ಟರ್ಮಿನಲ್ ನಿಂದ ಎರಡೂಕಡೆಗೆ ವಿಸ್ತರಿಸುವ ಯೋಜನೆಇದೆ.
## ಉಲ್ಲೇಖಗಳು

ವರ್ಗ:ಸಬ್ವೇ
ವರ್ಗ:ಟೊರಾಂಟೋನಗರದ ಪ್ರೇಕ್ಷಣೀಯ ಸ್ಥಳಗಳು
ವರ್ಗ:ಸಾರಿಗೆ
ಮೈಸೂರು ನಗರದ ಸ್ಮಾರಕಗಳು

ಮೈಸೂರು ನಗರವನ್ನು ಸ್ಮಾರಕಗಳ ನಗರ ಎಂದು ಕರೆಯುತ್ತರೆ.

ವರ್ಗ:ಮೈಸೂರು